309 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 33 

18 Ιανουάριου 2005 


ΑΠΟΦΑΣΕΙ Σ 

Αριθ. 3890 

Έγκριση του Οργανισμού Εσωτερικής Υπηρεσίαςτης Δη¬ 
μοτικής Επιχείρησης Ύδρευσης - Αποχέτευσης Δή¬ 
μου Κιλκίς (Δ. Ε.Υ.Α.Κ.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 7 του Ν. 1069/1980 όπως 
ισχύουν σήμερα. 

2. Την 255/2004 απόφαση - γνώμη του Δημοτικού Συμ¬ 
βουλίου Δήμου Κιλκίς. 

3. Την 11/2004 απόφαση του Διοικητικού Συμβουλίου 
τηςΔ.Ε.Υ. Α. Κιλκίς. 

4. Την αριθμ. 5631/26.7.2000 απόφαση του Γ.Γ. Περιφέ¬ 
ρειας Κεντρικής Μακεδονίας με την οποία μεταβιβάζεται 
το δικαίωμα υπογραφής με εντολή του στην Δ/ντρια Τοπι¬ 
κής Αυτοδιοίκησης & Δ/σης. 

5. Από τις διατάξεις του παρόντος δεν προκαλείται δα¬ 
πάνη στη Δ.Ε.Υ.Α. Κιλκίς, αποφασίζουμε: 

Εγκρίνουμε την 11/2004 απόφαση του Διοικητικού Συμ¬ 
βουλίου της Δ.Ε.Υ. Α. Κιλκίς η οποία έχει ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 
Άρθρο 1 

Αντικείμενο Ε.Κ.Υ. 

Ο Εσωτερικός Κανονισμός Υπηρεσιών (Ε.Κ.Υ.) της Δη¬ 
μοτικής Επιχείρησης Ύδρευσης και Αποχέτευσης Κιλκίς 
(Δ.Ε.Υ.Α. Κιλκίς) ρυθμίζει τα ζητήματα που αφορούν την 
οργάνωση, τη σύνθεση, τις αρμοδιότητες και τη λειτουρ¬ 
γία των υπηρεσιών της, τον αριθμό των οργανικών (τακτι¬ 
κών) θέσεων του προσωπικού, τις αποδοχές, τον τρόπο 
πρόσληψης και απόλυσης, την πειθαρχική ευθύνη και γε¬ 
νικά κάθε θέμα που έχει σχέση με την υπηρεσιακή κατά¬ 
σταση και τα δικαιώματα του απασχολουμένου προσωπι¬ 
κού και τις υποχρεώσεις της Δ.Ε.Υ.Α. Κιλκίς προς το προ¬ 
σωπικό που από την πρόσληψή του αποδέχεται τον Ε.Κ.Υ. 
ως εργασιακή σχέση. 

Άρθρο 2 

Γενική οργάνωση της Επιχείρησης 

Η Δ.Ε.Υ.Α. Κιλκίς διοικείται από το Διοικητικό Συμβούλιο 
η σύνθεση του οποίου και οι αρμοδιότητες του ορίζονται 


από το Π.Δ. 292/12.9.1994 (ΦΕΚ 158/27.9.1994): Σύσταση 
ενιαίας Επιχείρησης Ύδρευσης και Αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΚΙΛΚΙΣ» και από τις διατάξεις του Ν. 
1069/1980 όπως ισχύει κάθε φορά. 

Άρθρο 3 

Οργανωτική διάρθρωση των υπηρεσιών της επιχείρησης 

Το επίπεδο Διοικητικής και Οργανωτικής διάρθρωσης 
της Δ.Ε.Υ.Α. Κιλκίς είναι: 

Διεύθυνση 

Τμήμα 

Γ ραφείο - συνεργείο 

Οι αντίστοιχα επικεφαλής των παραπάνω διοικητικών 
επιπέδων ονομάζονται: 

Διευθυντής 

Προϊστάμενος Τμήματος 

Υπεύθυνος Γ ραφείου ή Συνεργείου 

Άρθρο 4 

Κάλυψη θέσεων προϊστάμενων οργανικών μονάδων 

Ο Διευθυντής προσλαμβάνεται με απόφαση του Δ.Σ. και 
προΐσταται όλων των υπηρεσιών της Δ.Ε.Υ.Α. Κιλκίς. 

Οι προϊστάμενοι των τμημάτων (Τεχνικών και Διοικητι¬ 
κών και Οικονομικών) επιλέγονται και ορίζονται με από¬ 
φαση του Διοικητικού Συμβουλίου ύστερα από σχετική ει¬ 
σήγηση του Διευθυντή. 

Οι υπεύθυνοι των γραφείων επιλέγονται με απόφαση 
του Διευθυντή μετά από εισήγηση των προϊστάμενων της 
αντίστοιχης υπηρεσίας. 

Άρθρο 5 

Διάρθρωση υπηρεσιών 

Η Δημοτική Επιχείρηση Ύδρευσης και Αποχέτευσης 
Κιλκίς αποτελείται από την: 

Διεύθυνση. 

Τεχνική Υπηρεσία. 

Διοικητική Υπηρεσία. 

Οικονομική Υπηρεσία. 

Γ ραφείο Διεύθυνσης και επικοινωνίας. 

Άρθρο 6 

Διάρθρωση διοικητικής και οικονομικής υπηρεσίας 

Η Διοικητική υπηρεσία περιλαμβάνει: 

Το γραφείο Γραμματείας / Προσωπικού. 

Το γραφείο Προμηθειών. 

Η Οικονομική υπηρεσία περιλαμβάνει: 

Το γραφείο Λογιστηρίου / Ταμείου. 

Άρθρο 7 

Διάρθρωση τεχνικής υπηρεσίας 

Η τεχνική υπηρεσία περιλαμβάνει: 

Το τμήμα Μελετών και επιβλέψεων. 

Το τμήμα κατασκευών και Συντηρήσεων. 

Το τμήμα Μελετών και επιβλέψεων περιλαμβάνει: 

1. Το γραφείο επισκευών και συντήρησης ηλεκτρομη- 
χανολογικού εξοπλισμού. 

2. Το γραφείο ελέγχου νερού - αποβλήτων (Χημικό ερ¬ 
γαστήριο). 

3. Το γραφείο διαχείρισης απορριμμάτων. 

4. Το γραφείο τηλεθέρμανσης. 

Το τμήμα κατασκευών και Συντηρήσεων περιλαμβάνει: 

1. Το συνεργείο ύδρευσης Α’. 

2. Το συνεργείο ύδρευσης Β’. 

3. Το συνεργείο αποχέτευσης Α’. 

4. Το συνεργείο αποχέτευσης Β’. 

5. Το συνεργείο οικοδομικών. 

6. Το συνεργείο συντήρησης δικτύων αποχέτευσης - με¬ 
ταφοράς λυμάτων. 

7. Το συνεργείο συντήρησης σχολείων - δημοτικής πε¬ 
ριουσίας. 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος κανονισμού. 

Άρθρο 8 

Συμβούλιο προγραμματισμού 

Το συμβούλιο προγραμματισμού της Δ.Ε.Υ.Α. Κιλκίς 
αποτελεί συμβουλευτικό όργανο υποστήριξης του έργου 
της Διεύθυνσης και της Διοίκησης με τις ακόλουθες δρα¬ 
στηριότητες: 

1. Κατάρτιση και εισήγηση Προγραμμάτων Δράσης τα 
οποία είναι δυνατόν να περιλαμβάνουν: 

Προγράμματα υλοποίησης στόχωντης Δ.Ε.Υ.Α. Κιλκίς. 

Προγράμματα επενδύσεων. 

Προγράμματα λειτουργίας. 

Προγράμματα χρηματοδοτήσεων. 

2. Παρακολούθηση της πορείας εφαρμογής των Προ¬ 
γραμμάτων δράσης και τυχόν αναθεώρησής των. 

Η διαμόρφωση συγκεκριμένου προγράμματος δράσης 
και η σχετική εισήγηση στο Διοικητικό Συμβούλιο ανήκει 
στις αρμοδιότητες του Διευθυντή της Δ.Ε.Υ.Α. Κιλκίς στο 
συμβούλιο προγραμματισμού της Δ.Ε.Υ.Α. Κιλκίς συμμε¬ 
τέχουν: 

Ο Δήμαρχος Κιλκίς. 

Ο Πρόεδρος της ΔΕΥΑ Κιλκίς. 

Ο Γενικός Διευθυντής. 

Ο Προϊστάμενος Διοικητικών Υπηρεσιών. 

Ο Προϊστάμενος Οικονομικών Υπηρεσιών. 

Ο Προϊστάμενος τεχνικών υπηρεσιών. 

Ο προϊστάμενος τεχνικών υπηρεσιώντου Δήμου Κιλκίς. 

Το Συμβούλιο Προγραμματισμού συγκαλείται κάθετρί- 
μηνο το τελευταίο δεκαήμερο μετά από πρόσκληση του 
Διευθυντή. 

Άρθρο 9 

Αρμοδιότητες επιχειρησιακών μονάδων 

Γ ενικός Διευθυντής 

Των υπηρεσιών της Επιχείρησης προΐσταται ο Διευθυ¬ 


ντής και έχει τις αρμοδιότητες και εξουσίες που ορίζει ο 
Ν. 1069/1980 και ο οργανισμός Εσωτερικής Υπηρεσίας 
της Επιχείρησης. 

Άρθρο 10 

Υπηρεσίες της επιχείρησης 

Οι υπηρεσίεςτηςΔ.Ε.Υ.Α. Κιλκίςτωνοποίωνπροΐσταται 
ο Διευθυντής είναι οι εξής: 

Η Τεχνική Υπηρεσία και 

Η Διοικητική και 

Η Οικονομική Υπηρεσία και 

Το γραφείο Διεύθυνσης και επικοινωνίας. 

Άρθρο 11 

Εξωτερικοί Σύμβουλοι 

1. Η επιχείρηση μπορεί να χρησιμοποιεί, όταν το απα¬ 
σχολούμενο σ’ αυτήν επιστημονικό και άλλο προσωπικό 
δεν έχειτις γνώσεις, ύστερα από αιτιολογημένη απόφαση 
του Διοικητικού Συμβουλίου της επιχείρησης, τις υπηρε¬ 
σίες και άλλων εξωτερικών συμβούλων με ειδικές γνώσεις 
όπως, οικονομολόγων, τεχνικών, χημικών κ.λπ. 

2. Η χρηματοδότηση των παραπάνω ειδικών συμβού¬ 
λων θα γίνεται πάντοτε με σύμβαση ανάθεσης έργου. Τα 
της αμοιβής τους θα καθορίζονται από το Διοικητικό Συμ¬ 
βούλιο. 

Άρθρο 12 

Διευθυντής επιχείρησης 

Ο Διευθυντής της Επιχείρησης προΐσταται όλων των 
υπηρεσιών της επιχείρησης, εξασφαλίζει την ομαλή λει¬ 
τουργία της και φροντίζει. 

Τα αναφερόμενα στο άρθρο 6 του Ν. 1069/80 (Φ.Ε.Κ. 
όπως ισχύει σήμερα). 

Για την εκπλήρωση του σκοπού για τον οποίο συστήθη- 
κε η επιχείρηση. 

Γ ια την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

Γ ια την κατάρτιση του ετήσιου προγράμματος επενδύ¬ 
σεων για το επόμενο οικονομικό έτος, καθώς και τα επό¬ 
μενα τέσσερα (4) οικονομικά έτη, υποδεικνύοντας τις πη¬ 
γές χρηματοδότησης. Το πρόγραμμα επενδύσεων κα¬ 
ταρτίζεται με τη βοήθεια των αρμόδιων τεχνικών και 
οικονομικών υπηρεσιών. 

Γ ια την εισήγηση των προγραμμάτων επενδύσεων της 
Δ.Ε.Υ.Α. Κιλκίς καθώς και της τιμολογιακής πολιτικής της 
επιχείρησης. 

Τα αναφερόμενα στις τρεις προηγούμενες παραγρά¬ 
φους πρέπει να υποβάλλονται προς έγκριση από το Διοι¬ 
κητικό Συμβούλιο δύο τουλάχιστον μήνες πριν από την 
έναρξη της περιόδου που αφορούν. 

Γ ια την κατάρτιση δύο τουλάχιστον μήνες πριν από την 
έναρξη κάθε έτους του προϋπολογισμού εσόδων-εξόδων 
με τη βοήθεια των τεχνικών και οικονομικών υπηρεσιών. 

Γ ια την κατάρτιση σε συνεργασία με τον προϊστάμενο 
οικονομικών υπηρεσιών της επιχείρησης του ετήσιου 
απολογισμού και της έκθεσης πεπραγμένων της επιχεί¬ 
ρησης μέσα σε τρεις (3) μήνες από την λήξη του έτους. 

Γ ια την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων -εξόδων με την 
βοήθεια των αρμόδιων υπηρεσιών της επιχείρησης. 

Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του ίδιου και 
του Διοικητικού Συμβουλίου. 

Γιατην υπεύθυνη εκτέλεση των αποφάσεων του Δ.Σ. 

Ο Διευθυντής ελέγχει την καθημερινή εργασία της επι¬ 
χείρησης, ασκείτηνεποπτείαεπίτης διεξαγωγής των ερ¬ 
γασιών κάθε υπηρεσίας έχοντας τη διοίκηση του προσω¬ 
πικού της και εισηγείται στο Διοικητικό Συμβούλιο. 

Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

Την εκποίηση ή εκμίσθωση ακινήτων ή κινητών πραγμά¬ 
των που ανήκουν στην επιχείρηση. 

Την έγερση αγωγών, την άσκηση των ενδίκων μέσων ή 
την παραίτηση από αυτά και την επιδίωξη συμβιβασμού. 

Τη σύναψη δανείων. 

Τη συμμετοχή φυσικών ή νομικών προσώπων ή οργανι¬ 
σμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η επιχείρηση, κατά προτεραιότη¬ 
τα, όπως και τους όρους συμμετοχής. 

Τη λήψη των κατάλληλων μέτρων για την ασφάλεια των 
εργαζομένων της επιχείρησης, όπως και για την τήρηση 
των διατάξεων της εργατικής νομοθεσίας. Οι αρμόδιοι 
κατά περίπτωση προϊστάμενοι είναι υποχρεωμένοι να θέ¬ 
τουν αμελλητί υπόψη του Διευθυντή τέτοια ζητήματα. 

Την επεξεργασία των απαραίτητων στοιχείων για την 
κοστολόγηση έργων και υπηρεσιών της επιχείρησης. 

Όλα τα προς συζήτηση θέματα. 

Ο Διευθυντής της επιχείρησης αποφασίζει: 

Γ ιατην τοποθέτηση του προσωπικού στις προβλεπόμε- 
νες από την επιχείρηση θέσεις. 

Γ ια τη χορήγηση αδειών στο προσωπικό της επιχείρη¬ 
σης κατόπιν των εισηγήσεων των αρμόδιων κατά περί¬ 
πτωση προϊστάμενων. 

Ο Διευθυντής: 

Εγκρίνει και υπογράφει μελέτες επεκτάσεις και συ¬ 
μπλήρωσης των εγκαταστάσεων, τους όρους των διακη¬ 
ρύξεων της προμήθειας όλων των υλικών και της εκτέλε¬ 
σης νέων έργων. 

Θεωρεί και υπογράφει τα εντάλματα πληρωμών και τις 
ημερήσιες ταμειακές καταστάσεις της επιχείρησης, την 
οποία αρμοδιότητα μπορεί να εκχωρήσει για ορισμένο ή 
αόριστο μέχρι ανάκλησης χρόνο και κατόπιν έγκρισης 
του Διοικητικού Συμβουλίου στον Προϊστάμενο οικονομι¬ 
κών Υπηρεσιών. 

Θεωρεί τα διάφορα τιμολόγια προμήθειας εργαλείων, 
υλικών κ.λπ. πριν από την έκδοση ενταλμάτων πληρωμής, 
αφού προηγουμένως ζητήσει από τις αρμόδιες κατά πε¬ 
ρίπτωση υπηρεσίες να βεβαιώσουν ότι παραλήφθηκαντα 
αναγραφόμενα στα τιμολόγια υλικά ή υπηρεσίες και η 
ποιότητα, οι τιμές μονάδος και οι άλλοι όροι της προμή¬ 
θειας είναι σύμφωνοι με την παραγγελία, τη σύμβαση ή το 
ιδιωτικό συμφωνητικό. 

Υπογράφει όλα τα έγγραφα υπηρεσιακού χαρακτήρα. 
Τα έγγραφα αναλήψεως υποχρεώσεων υπογράφονται 
από τον Διευθυντή μόνο εφόσον έχει εξουσιοδοτηθεί από 
το Διοικητικό Συμβούλιο και πάντοτε μέσα στο πλαίσιο 
αυτής της εξουσιοδοτήσεως. 

Έχει όλες τις αρμοδιότητες και εξουσίες που ορίζονται 


από τη διέπουσα τη Δ.Ε.Υ.Α. Κιλκίς νομοθεσία, τους άλ¬ 
λους εσωτερικούς κανονισμούς αυτής και αυτές που εκ¬ 
χωρεί προς αυτόν το Διοικητικό Συμβούλιο ή ο Πρόεδρος 
του Διοικητικού Συμβουλίου. 

Το Διευθυντή απουσιάζοντα ή κωλυόμενο αναπληρώνει 
ένας από τους προϊσταμένους των υπηρεσιών, πάντοτε 
μετά από απόφαση του Διοικητικού Συμβουλίου με την 
οποία ορίζεται και ο αντικαταστάτης του Προϊστάμενου. 

Ο Διευθυντής της Επιχείρησης καλεί υποχρεωτικά του¬ 
λάχιστο μια φορά τις πρώτες ημέρες κάθε μήνα, αλλά και 
όσες φορές κρίνει σκόπιμο, τους Προϊσταμένους Τεχνι¬ 
κών, Οικονομικών και Διοικητικών Υπηρεσιών, προκριμέ- 
νου ενημερωθεί για την πορεία εργασιών, να συντονίσει 
τις εργασίες, να επιλύσει διοικητικά και τεχνικά προβλή¬ 
ματα και να τους ενημερώσει για τη μελλοντική πορεία 
της Επιχείρησης. 

Ο Διευθυντής της Επιχείρησης παρακολουθεί την ενη¬ 
μέρωση των ΜΜΕ (τύπος, ραδιόφωνο, τηλεόραση, πε¬ 
ριοδικά κλπ.) και ενημερώνει τα ΜΜΕ για τις δραστηριό¬ 
τητες και τα έργα της Δ.Ε.Υ.Α. Κιλκίς μέσω έκδοσης ενη¬ 
μερωτικών δελτίων, οργάνωσης συνεντεύξεων του 
Προέδρου και στελεχών της επιχείρησης. 

Ο Διευθυντής της Επιχείρησης προγραμματίζει την 
υλοποίηση των προγραμμάτων εκπαίδευσης του προσω¬ 
πικού της Δ.Ε.Υ.Α. Κιλκίς καιτην παρακολούθηση της εξέ¬ 
λιξής των. 

Ο Διευθυντής της Επιχείρησης σε συνεργασία με τους 
προϊστάμενους τεχνικών και Διοικητικών και Οικονομικών 
Υπηρεσιών φροντίζει για την ετήσια έκδοση του υπό του 
Ν.1069/1980 προβλεπόμενου ενημερωτικού δελτίου. 

Άρθρο 13 

Αρμοδιότητες Προϊστάμενου Τεχνικών Υπηρεσιών 

1. Ο Προϊστάμενος Τεχνικών Υπηρεσιών προΐσταται 
όλων των γραφείων των τεχνικών υπηρεσιών και συντονί¬ 
ζει τις εργασίες τους, δίδοντας τις κατάλληλες οδηγίες 
προς τους Προϊσταμένους των γραφείων. 

2. Ο Προϊστάμενος Τεχνικών Υπηρεσιών, κατανέμει και 
συντονίζει την απασχόληση των μεταφορικών μέσων και 
μηχανημάτων και των άλλων μηχανικών μέσων στα εκτε- 
λούμενα έργα καθορίζοντας την προτεραιότητα. 

3. Εισηγείται στο Διευθυντή, εφόσον τα ίδια μέσα της 
Επιχείρησης δεν επαρκούν ή δεν μπορούν να ανταποκρι- 
θούν στις ανάγκες από άποψη χρόνου, για την εκμίσθωση 
μηχανημάτων, μεταφορικών μέσων κ.λπ. έχοντας υπόψη 
τις ανάγκες των εκτελουμένων έργων, την προτεραιότη¬ 
τα εκτέλεσης αυτών και τη σχετική εισήγηση των αρμο¬ 
δίων κατά περίπτωση υπευθύνων. 

4. Ο Προϊστάμενος Τεχνικών Υπηρεσιών είναι υπεύθυ¬ 
νος απέναντι του Διευθυντή για τις πράξεις και παραλεί¬ 
ψεις των τεχνικών υπηρεσιών των οποίων προΐσταται. 

5. Ο Προϊστάμενος Τεχνικών Υπηρεσιών καταρτίζει με 
τη βοήθεια και συνεργασία των υπευθύνωντωνγραφείων 
που προΐσταται: 

Το ετήσιο πρόγραμμα κατασκευής, επεκτάσεως και συ- 
ντηρήσεως των δικτύων ύδρευσης, αποχέτευσης και των 
συναφών με αυτά εγκαταστάσεων. 

Τ ο ετήσιο πρόγραμμα επενδύσεων για το επόμενο έτος 
και τα επόμενα αυτού τέσσερα έτη, αναφέροντας και το 
προβλεπόμενο κόστος αυτών. 

Τα παραπάνω προγράμματα, πρέπει να υποβάλλονται 
στο Διευθυντή μέχρι την 15η Νοεμβρίου του προηγουμέ¬ 
νου έτους. 

6. Παρέχει έγκαιρα στο Διευθυντή τα απαραίτητα στοι¬ 
χεία για την κατάρτιση του ετήσιου προϋπολογισμού εσό¬ 
δων και εξόδων. 

Παρέχει έγκαιρα για κάθε επόμενο τρίμηνο στη Δ.Ο.Υ. 
τις απαραίτητες πληροφορίες για τις κατά εβδομάδα 
απαιτούμενες εκταμιεύσεις προς αντιμετώπιση των πλη¬ 
ρωμών εκτέλεσης των έργων του προγράμματος. 

7. Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

8. Παρακολουθεί και ελέγχει τη συμμόρφωση των υπη¬ 
ρεσιών που προΐσταται προς τις αποφάσεις και εντολές 
του Διοικητικού Συμβουλίου και του Διευθυντή για τις πα¬ 
ραγγελίες των αναγκαίων υλικών λειτουργίας των εγκα¬ 
ταστάσεων και εκτέλεσης των διαφόρων έργων. 

9. Κατανέμει το εργατοτεχνικό προσωπικό που έχει το¬ 
ποθετήσει στην υπηρεσία τεχνικών υπηρεσιών μεταξύ 
των υπηρεσιών αυτής, ανάλογα με τις ανάγκες κάθε υπη¬ 
ρεσίας. 

10. Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. 

Τη λήψη αυτών των μέτρων πρέπει να εισηγείται προς 
το Διευθυντή. 

11. Φροντίζει για την τήρηση των διατάξεων της εργατι¬ 
κής νομοθεσίας εισηγούμενοςτη λήψη μέτρων αρμοδίως. 

12. Φροντίζει και αναθέτει στους υπεύθυνους των γρα¬ 
φείων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών, επίπλων κ.λπ. 

13. Τον Προϊστάμενο Τεχνικών Υπηρεσιών, όταν απου¬ 
σιάζει ή κωλύεται, τον αναπληρώνει κατόπιν απόφασης 
του Διοικητικού Συμβουλίου, υπάλληλος που έχει τα ίδια 
τυπικά προσόντα διορισμού μ’ αυτόν. 

14. Ο Προϊστάμενος Τεχνικών Υπηρεσιών έχει την ευ¬ 
θύνη της αστυνόμευσης των δικτύων ύδρευσης και απο¬ 
χέτευσης σύμφωνα με το άρθρο 28 του Ν. 1069/1980. 

Άρθρο 14 

Γραφείο μελετών και επιβλέψεων. 

Η επίβλεψη του ανωτέρω γραφείου γίνεται απευθείας 
από τον Προϊστάμενο Τεχνικών Υπηρεσιών και καλύπτει 
και τα γραφεία κατασκευών και συντήρησης ηλεκτρομη- 
χανολογικού εξοπλισμού, ελέγχου νερού και αποβλήτων, 
διαχείρισης απορριμμάτων και τηλεθέρμανσης. 

Οι αρμοδιότητες του γραφείου είναι: 

Η σύνταξη μελετών από το προσωπικό του γραφείου. 

Η αποτύπωση των εκτελουμένων έργων. 

Για την επίβλεψη έργων ύδρευσης - Αποχέτευσης που 
εκτελούνται είτε με εργολαβία. 

Τον Προϊστάμενο του γραφείου μελετών και επιβλέψε¬ 
ων αναπληρώνει ένα από τα υπόλοιπα στελέχη του γρα¬ 
φείου, εφόσον διαθέτει τα κατάλληλα προσόντα κατόπιν 
απόφασης του Διευθυντή της επιχείρησης. 

Άρθρο 15 

Αρμοδιότητες του γραφείου κατασκευών και 
συντήρησης. 

Οι αρμοδιότητες του γραφείου ασκούνται από τις επι¬ 
χειρησιακές μονάδες από τις οποίες αποτελείται. 

Το συντονισμό των εργασιών του γραφείου έχει ο Προϊ¬ 
στάμενος του γραφείου σε συνεργασία με τον Προϊστά¬ 
μενο Τ.Υ. 


Οι αρμοδιότητες του γραφείου είναι: 

Η τήρηση λεπτομερώς αρχείου εργασιών και ημερολο¬ 
γίου εργασίας για όλα τα εκτελούμενα έργα. 

Η παραλαβή αιτήσεων νέων συνδέσεων από το γραφείο 
μητρώου καταναλωτών τον προγραμματισμό και η παρα¬ 
κολούθηση υλοποίησής των. 

Ο έλεγχος της σωστής λειτουργίας των δικτύων ύδρευ¬ 
σης - Αποχέτευσης. 

Η επισκευή των δικτύων Ύδρευσης - Αποχέτευσης, η 
αποκατάσταση των πεζοδρομίων και οδοστρωμάτων. 

Η εκτέλεση των εργασιών συντήρησης και καθαρισμού. 

Η κατασκευή έργων ύδρευσης - αποχέτευσης με αυτε¬ 
πιστασία. 

Η ευθύνη σύνδεσης παροχών ύδρευσης - Αποχέτευσης 
με το δίκτυο. 

Η ευθύνη ελέγχου των απωλειών σ’ όλα τα δίκτυα 
ύδρευσης Αποχέτευσης. 

Η παρακολούθηση της λειτουργίας των φρεατίων και η 
αντικατάσταση των σταθμών φρεατίων 

Ανάλυση εργασίας συνδέσεων με το δίκτυο. 

Η Τεχνική υπηρεσία παραλαμβάνει τις αιτήσεις συνδέ¬ 
σεων από το φάκελο εκκρεμοτήτων του γραφείου λογι¬ 
στηρίου - ταμείου και προγραμματίζει την υλοποίησή 
τους με τις κατευθύνσεις και εντολές του Προϊσταμένου 
του γραφείου κατασκευών και συντήρησης. 

Καθημερινά γίνεται προγραμματισμός για τις εργασίες 
της επόμενης ημέρας σε συνεργασία με τον υπεύθυνο 
του γραφείου και παρακολουθείται η υλοποίηση των αι¬ 
τήσεων και εντολών. 

Οι υδραυλικοί ευθύνονται προσωπικά για τη μη υλοποί¬ 
ηση των εντολών που τους δίνονται και ελέγχονται αιφνι¬ 
διαστικά από τον Προϊστάμενο τεχνικών υπηρεσιών ως 
προς τον τρόπο εκτέλεσης της εργασίας και την υλοποί¬ 
ηση των εντολών που τους δίνονται. 

Αναφέρουν στο τέλος της ημέρας στον Προϊστάμενο 
του γραφείου την εργασία που διεκπεραίωσαν στη διάρ¬ 
κεια της ημέρας και τεκμηριώνουν την υλοποίηση ή όχι 
της κάθε περίπτωσης. 

Άρθρο 16 

Αρμοδιότητες γραφείου επισκευών και συντήρησης 
ηλεκτρομηχανολογικού εξοπλισμού. 

Οι αρμοδιότητες του γραφείου ασκούνται από τις επι¬ 
χειρησιακές μονάδες από τις οποίες αποτελείται. 

Το συντονισμό των εργασιών του γραφείου έχει ο υπεύ¬ 
θυνος του γραφείου σε συνεργασία με τον προϊστάμενο 
Τ.Υ. 

Οι αρμοδιότητες του γραφείου είναι: 

Η εξασφάλιση συνεχούς ροής του νερού στο δίκτυο 
όλο το 24ωρο και η χλωρίωσή του. 

Η εξασφάλιση της λειτουργίας των δεξαμενών, αντλιο¬ 
στασίων και μονάδων επεξεργασίας νερού. 

Ο προγραμματισμός εργασιών συντήρησης και παρα¬ 
κολούθησης αυτών και όλη η ευθύνη για την καλή λει¬ 
τουργία και συντήρηση των διαφόρων μηχανημάτων, των 
συσκευών και των εξαρτημάτων των αντλιοστασίων. 

Η τήρηση ημερολογίου εργασιών, στατιστικών στοιχεί¬ 
ων, σχετικών βιβλίων συντήρησης και λειτουργίας των 
εγκαταστάσεων. 

Η εισήγηση στον Προϊστάμενο Τ.Υ. προς κατασκευή 
πρόσθετων έργων ή τη λήψη άλλων μέτρων με στόχο τη 
βελτίωση της αποδοτικότητας των εγκαταστάσεων. 

Η συντήρηση του εξοπλισμού. 

Η εισήγηση προς αγορά υλικών και ανταλλακτικών του 
εξοπλισμού. 

Η εξασφάλιση λειτουργίας των αντλιοστασίων καθαρι¬ 
σμού Λυμάτων καθ’ όλο το 24ωρο, σε συνεργασία με το 
γραφείο ελέγχου νερού - αποβλήτων. 

Ο προγραμματισμός και συντονισμός της κίνησης των 
οχημάτων και μηχανημάτων. 

Η διάθεση και ο έλεγχος κατανάλωσης καυσίμων και λι- 
παντικών. 

Η τήρηση αρχείου κίνησης οχημάτων και μηχανημάτων 
και βιβλίων επισκευών, εξόδων κ.λπ. κάθε αυτοκινήτου. 

Η εισήγηση στον Προϊστάμενο Τ.Υ. για αγορά καυσίμων 
και λιπανπκών. 

Η εκτέλεση των εργασιών συντήρησης και επισκευής 
των οχημάτων και μηχανημάτων. 

Η εισήγηση στον Προϊστάμενο Τ.Υ. για αγορά νέων υλι¬ 
κών και ανταλλακτικών. 

Η τήρηση ημερολογίου εργασιών για τα οχήματα. 

Άρθρο 17 

Υπεύθυνος γραφείου επισκευών και συντήρησης 
ηλεκτρομηχανολογικού εξοπλισμού. 

Ο Υπεύθυνος του γραφείου επισκευών και συντήρησης 
ηλεκτρομηχανολογικού εξοπλισμού συντονίζει τις εργα¬ 
σίες τους δίνοντας τις κατάλληλες οδηγίες προς το λοιπό 
προσωπικό. 

Είναι υπεύθυνος: 

Απέναντι στο ν Π ροϊστάμενο Τεχνικών Υπη ρεσιών για τις 
πράξεις ή και παραλείψεις των οργάνων του γραφείου 
του. 

Για τη λειτουργία των αντλιοστασίων και για τη συνεχή 
ροή του νερού στους αγωγούς και ελέγχει με τα αρμόδια 
τεχνικά υπηρεσιακά όργανα τη στάθμη του νερού στις 
δεξαμενές. 

Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμοδίων 
υπηρεσιακών τεχνικών οργάνων της υπηρεσίας και ενη¬ 
μερώνει αμελλητί τον Προϊστάμενο των τεχνικών υπηρε¬ 
σιών. 

Γ ια το συντονισμό, έλεγχο και κατανομή στα διάφορα 
συνεργεία εργασίες, ανάλογα με τις υπηρεσιακές ανά¬ 
γκες, κατόπιν εντολής του Προϊστάμενου τεχνικών υπη¬ 
ρεσιών, το εργατοτεχνικό προσωπικό που έχει ορισθεί για 
την υπηρεσία του. 

Γ ια την εισήγηση αγοράς νέων μηχανημάτων. 

Τον Υπεύθυνο του γραφείου αναπληρώνει ένα από τα 
στελέχη του τμήματος Τ.Υ., εφόσον διαθέτει τα κατάλλη¬ 
λα προσόντα, κατόπιν απόφασης του Προϊσταμένου τε¬ 
χνικών υπηρεσιών. 

Άρθρο 18 

Αρμοδιότητες γραφείου ελέγχου νερού - αποβλήτων 
(Χημικού εργαστηρίου). 

Οι αρμοδιότητες του γραφείου ασκούνται από τις επι¬ 
χειρησιακές μονάδες από τις οποίες αποτελείται. 

Τ ο συντονισμό των εργασιών του γραφείου έχει ο υπεύ¬ 
θυνος του γραφείου σε συνεργασία με τον προϊστάμενο 
Τ.Υ. 

Είναι αρμόδιο για: 

Την καλή και ασφαλή λειτουργία όλων ανεξάρτητα των 
εγκαταστάσεων βιολογικού καθαρισμού, με τη βοήθεια 
του γραφείου συντήρησης ηλεκτρομηχανολογικού εξο¬ 


πλισμού, σύμφωνα με τη μελέτη και τις τεχνικές προδια¬ 
γραφές των εγκαταστάσεων αυτών. 

Τη συντήρηση των εγκαταστάσεων επεξεργασίας λυ¬ 
μάτων. 

Την εξασφάλιση λειτουργίας των αντλιοστασίων απο¬ 
χέτευσης - καθαρισμού Λυμάτων καθ’ όλο το 24ωρο, σε 
συνεργασία με το γραφείο επισκευών - συντήρησης Ηλε- 
κτρομηχανολογικού εξοπλισμού. 

Τον προγραμματισμό των εργασιών συντήρησης και 
παρακολούθησης αυτών και η ευθύνη για την καλή λει¬ 
τουργία και συντήρηση των διαφόρων μηχανημάτων, συ¬ 
σκευών και των εξαρτημάτων των αντλιοστασίων επεξερ¬ 
γασίας λυμάτων. 

Την τήρηση ημερολογίου εργασιών, στατιστικών στοι¬ 
χείων, σχετικών βιβλίων συντήρησης και λειτουργίας των 
εγκαταστάσεων επεξεργασίας λυμάτων καθώς και λε¬ 
πτομερούς αρχείου αποτελεσμάτων. 

Την τήρηση των σχετικών με τη λειτουργία των εγκατα¬ 
στάσεων και την προστασία του περιβάλλοντος διατάξε¬ 
ων. 

Τη διαμόρφωση του προγράμματος λειτουργίας και συ¬ 
ντήρησης των εγκαταστάσεων επεξεργασίας των λυμά¬ 
των και τη λειτουργία τους σύμφωνα με το παραπάνω 
πρόγραμμα. 

Την εισήγηση για την κατασκευή πρόσθετων έργων ή τη 
λήψη άλλων μέτρων, με στόχο τη βελτίωση της αποδοτι- 
κότητας των εγκαταστάσεων. 

Την άρση των προβλημάτων που εμφανίζονται στη λει¬ 
τουργία των εγκαταστάσεων. 

Τη συντήρηση του εξοπλισμού σε συνεργασία με το 
γραφείο συντήρησης ηλεκτρομηχανολογικού εξοπλι¬ 
σμού. 

Την τήρηση λεπτομερούς αρχείου αποτελεσμάτων λει¬ 
τουργίας συμβάντων και εργατών συντήρησης. 

Τον καθορισμό του συνεργείου βάρδιας του βιολογικού 
σταθμού. Στα γενικά καθήκοντα συμπεριλαμβάνονται οι 
οποιεσδήποτε εργασίες ανατίθενται από τον υπεύθυνο 
του γραφείου. 

Την εκτέλεση των απαραίτητων χημικών, βιολογικών, 
βιολογικών και μικροβιολογικών αναλύσεων δειγμάτων 
αφενός μεντου πόσιμου νερού αφετέρου δετών λυμάτων 
από τα δίκτυα και τις μονάδες επεξεργασίας και τους 
αποδέκτες. 

Τον έλεγχο της ποιότητας του πόσιμου νερού. 

Τον έλεγχο της ποιότητας αποβλήτων ειδικών δραστη¬ 
ριοτήτων (π.χ. βιομηχανικών κ.λπ.) που εκβάλλουν στο δί¬ 
κτυο. 

Τον έλεγχο της ρύπανσης των υδάτινων αποδεκτών. 

Την περιοδική λήψη δειγμάτων για ανάλυση σ’ όλες τις 
φάσεις της επεξεργασίας τους, καθώς και στον αγωγό 
εκβολής στον τελικό αποδέκτη. 

Την εισήγηση για την αγορά αναλώσιμων υλικών, εξο¬ 
πλισμού και αντιδραστηρίων. 

Άρθρο 19 

Υπεύθυνος ελέγχου νερού - αποβλήτων 

Ο υπεύθυνος του γραφείου συντονίζει τις εργασίες δί¬ 
νοντας τις κατάλληλες οδηγίες προς τους υφισταμένους 
του. 

Είναι υπεύθυνος: 

Απέναντι του Προϊσταμένου τεχνικών υπηρεσιών για τις 
πράξεις ή και παραλείψεις των οργάνων του γραφείου 
του. 

Γιατηντήρηση των οικείων υγειονομικών διατάξεων και 
άλλων διατάξεων προστασίας του περιβάλλοντος. 

Για το συντονισμό, έλεγχο και κατανομή στα διάφορα 
συνεργεία εργασίες ανάλογα με τις υπηρεσιακές ανά¬ 
γκες κατόπιν εντολής των υπευθύνωντης υπηρεσίας, του 
εργατοτεχνικού προσωπικού που βρίσκεται στη διάθεση 
του γραφείου. 

Τη λειτουργία του εργαστηρίου ελέγχου νερών απο¬ 
βλήτων και εδαφολογικών αναλύσεων. 

Γ ια την εισήγηση στον Προϊστάμενο Τ.Υ. της έγκρισης 
των μελετών. 

Γ ια την εισήγηση αγοράς νέων μηχανημάτων. 

Για την επίβλεψη έργων κατασκευής Εγκαταστάσεων 
Λυμάτων. 

Γιατη σωστή λειτουργία όλων των Εγκαταστάσεων Κα¬ 
θαρισμού Λυμάτων. 

Τον Προϊστάμενο αναπληρώνει ένας από τους υπεύθυ¬ 
νους των γραφείων της Τ.Υ., ύστερα από απόφαση του 
Προϊσταμένου τεχνικών υπηρεσιών. 

Άρθρο 20 

Αρμοδιότητες γραφείων διαχείρισης απορριμμάτων και 
τηλεθέρμανσης. 

Θα καθοριστούν με την έναρξη λειτουργίας των μονά¬ 
δων. 

ΟΡΓΑΝΟΓΡΑΜΜΑ ΤΕΧΝΙΚΗΣ ΥΠΗΡΕΣΙΑΣ 

ΠΡΟΪΣΤΑΜΕΝΟΣ ΤΕΧΝΙΚΩΝ ΥΠΗΡΕΣΙΩΝ 

1. ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΕΩΝ 

ΥΠΕΥΘΥΝΟΣ ΓΡΑΦΕΙΟΥ ΜΕΛΕΤΩΝ ΚΑΙ ΕΠΙΒΛΕΨΕΩΝ 
ΗΛΕΚΤΡΟΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 


1.1. ΓΡΑΦΕΙΟ ΕΠΙΣΚΕΥΩΝ ΚΑΙ ΣΥΝΤΗΡΗΣΗΣ ΗΛΕ¬ 
ΚΤΡΟ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 

ΥΠΕΥΘΥΝΟΣ ΕΠΙΣΚΕΥΩΝ ΚΑΙ ΣΥΝΤΗΡΗΣΗΣ ΗΛΕ¬ 
ΚΤΡΟ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 

1.2. ΓΡΑΦΕΙΟ ΕΛΕΓΧΟΥ ΝΕΡΟΥ - ΑΠΟΒΛΗΤΩΝ 
ΥΠΕΥΘΥΝΟΣ ΓΡΑΦΕΙΟΥ ΕΛΕΓΧΟΥ ΝΕΡΟΥ - ΑΠΟΒΛΗ¬ 
ΤΩΝ 

1.3. ΓΡΑΦΕΙΟ ΔΙΑΧΕΙΡΙΣΗΣ ΑΠΟΡΡΙΜΜΑΤΩΝ 
ΥΠΕΥΘΥΝΟΣ ΓΡΑΦΕΙΟΥ ΔΙΑΧΕΙΡΙΣΗΣ ΑΠΟΡΡΙΜΜΑ¬ 
ΤΩΝ 

1.4. ΓΡΑΦΕΙΟ ΤΗΛΕΘΕΡΜΑΝΣΗΣ 
ΥΠΕΥΘΥΝΟΣ ΓΡΑΦΕΙΟΥ ΤΗΛΕΘΕΡΜΑΝΣΗΣ 
2. ΓΡΑΦΕΙΟ ΚΑΤΑΣΚΕΥΩΝ ΚΑΙ ΣΥΝΤΗΡΗΣΗΣ 
ΥΠΕΥΘΥΝΟΣ ΓΡΑΦΕΙΟΥ ΚΑΤΑΣΚΕΥΩΝ ΚΑΙ ΣΥΝΤΗ¬ 
ΡΗΣΗΣ 

2.1 ΣΥΝΕΡΓΕΙΟ ΥΔΡΕΥΣΗΣ Α 
ΥΠΕΥΘΥΝΟΣ ΣΥΝΕΡΓΕΙΟΥ 

2.2. ΣΥΝΕΡΓΕΙΟ ΥΔΡΕΥΣΗΣ Β' 

ΥΠΕΥΘΥΝΟΣ ΣΥΝΕΡΓΕΙΟΥ 

2.3. ΣΥΝΕΡΓΕΙΟ ΑΠΟΧΕΤΕΥΣΗΣ Α’ 

ΥΠΕΥΘΥΝΟΣ ΣΥΝΕΡΓΕΙΟΥ 

2.4. ΣΥΝΕΡΓΕΙΟ ΑΠΟΧΕΤΕΥΣΗΣ Α’ 

ΥΠΕΥΘΥΝΟΣ ΣΥΝΕΡΓΕΙΟΥ 

2.5. ΣΥΝΕΡΓΕΙΟ ΟΙΚΟΔΟΜΙΚΩΝ 
ΥΠΕΥΘΥΝΟΣ ΣΥΝΕΡΓΕΙΟΥ 

2.6. ΣΥΝΤΗΡΗΣΗ ΔΙΚΤΥΩΝ ΑΠΟΧΕΤΕΥΣΗΣ - ΜΕΤΑΦΟ¬ 
ΡΆΣ ΛΥΜΑΤΩΝ 

ΥΠΕΥΘΥΝΟΣ ΣΥΝΕΡΓΕΙΟΥ 

2.7. ΣΥΝΤΗΡΗΣΗ ΣΧΟΛΕΙΩΝ 
ΥΠΕΥΘΥΝΟΣ ΣΥΝΕΡΓΕΙΟΥ 


1. ΟΡΓΑΝΙΚΕΣ ΘΕΣΕΙΣ ΕΡΓΑΣΙΑΣ ΤΕΧΝΙΚΗΣ ΥΠΗΡΕΣΙΑΣ 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ ΘΕΣΕΩΝ 


ΠΕ 

ΤΕ 

ΔΕ 

ΥΕ 

ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΕΩΝ 

5 


3 


ΓΡΑΦΕΙΟ ΚΑΤΑΣΚΕΥΩΝ ΚΑΙ ΣΥΝΤΗΡΗΣΗΣ 


1 

9 

8 

ΣΥΝΟΛΟ 

5 

1 

12 

8 

ΣΥΝΟΛΙΚΟΣ ΑΡΙΘΜΟΣ 

26 

ΕΚΤΑΚΤΟ ΠΡΟΣΩΠΙΚΟ ΓΡΑΦΕΙΟΥ 
ΚΑΤΑΣΚΕΥΩΝ ΚΑΙ ΣΥΝΤΗΡΗΣΗΣ 

2 


1. ΠΡΟΣΩΠΟΠΑΓΕΙΣ ΘΕΣΕΙΣ ΕΡΓΑΣΙΑΣ ΤΕΧΝΙΚΗΣ ΥΠΗΡΕΣΙΑΣ 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ ΘΕΣΕΩΝ 


ΠΕ 

ΤΕ 

ΔΕ 

ΥΕ 

ΓΡΑΦΕΙΟ ΜΕΛΕΤΩΝ ΚΑΙ ΕΠΙΒΛΕΨΕΩΝ 




1 

ΓΡΑΦΕΙΟ ΚΑΤΑΣΚΕΥΩΝ ΚΑΙ ΣΥΝΤΗΡΗΣΗΣ 



1 

1 

ΣΥΝΟΛΟ 



1 

2 

ΣΥΝΟΛΙΚΟΣ ΑΡΙΘΜΟΣ 

3 

Άρθρο 21 

Προϊστάμενος Διοικητικών υπηρεσιών 

Ο Προϊστάμενος Διοικητικών Υπηρεσιών προΐσταται 
της Διοικητικής Υπηρεσίας συντονίζοντας τις εργασίες 
τους και είναι υπεύθυνος απέναντι στο Διευθυντή για τις 
πράξεις ή και τις παραλείψεις των υπηρεσιών που 
προΐσταται. 

Η διοίκηση για την αποδοτική άσκηση των αρμοδιοτή¬ 
των αυτών και σύμφωνα με τις ισχύουσες διαδικασίες 
ανήκει στην ευθύνη του Προϊσταμένου. 

Είναι υπεύθυνος για: 

Τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

Την εποπτεία και την καλή εξυπηρέτηση των καταναλω¬ 
τών. 

Την εποπτεία των γραφείων της αρμοδιότητάς του 
όπως της αποθήκης και των διαδικασιών προμηθειών της 
Δ.Ε.Υ.Α. Κιλκίς και του γραφείου προσωπικού και γραμ¬ 
ματείας. 

Το γενικό έλεγχο εκτέλεσης των πάσης φύσεως εργα¬ 
σιών της υπηρεσίας, σύμφωνα με τους αντίστοιχους κα¬ 
νονισμούς. 

Τηντήρησητωνδιατάξεωντου Ο.Ε.Υ. καθώς επίσης και 
του κανονισμού διαχείρισης και προμηθειών της Επιχεί- 
ρησης. 

Τον υπολογισμό των αποδοχών, υπερωριών της μισθο¬ 
δοσίας, των ασφαλιστικών εισφορών, παρακράτησης φό¬ 
ρου κ.λπ. όλου του προσωπικού. Ετοιμάζει τη μισθοδοσία 
των εργαζομένων στην επιχείρηση και διαθέτει αυτή προς 
τονταμία και το λογιστήριο προς έλεγχο την προηγούμε¬ 
νη της πληρωμής. Σε περίπτωση έργων αυτεπιστασίας το 
γραφείο προσωπικού παραδίδει προς το λογιστήριο κα¬ 
τάσταση κόστους έργου-εργαζομένου όσον αφορά τη μι¬ 
σθοδοσία. 

Τηνπαρακολούθησητης μισθοδοτικής εξέλιξης και των 
υπηρεσιακών μεταβολών του προσωπικού. 

Την τήρηση των συμβατικών υποχρεώσεων του προσω¬ 
πικού και την εισήγηση πειθαρχικών ποινών. 

Οποιοδήποτε ζήτημα οικονομικής φύσεως, γι’ αυτό και 
διενεργεί τακτικά έλεγχο σε κάθε γραφείο της επιχείρη¬ 
σης. 

Τη σύνταξη του ισολογισμού και των συναφών οικονο¬ 
μικών καταστάσεων. 

Τη σύνταξη του προϋπολογισμού της επιχείρησης. 

Τη σύνταξη της ετήσιας απογραφής των πάσης φύσε¬ 
ως περιουσιακών στοιχείων της επιχείρησης η οποία πρέ¬ 
πει να έχει συντελεσθεί μέσα σε ένα μήνα από τη λήξη του 
ημερολογιακού έτους. 

Την εισήγηση και κατάρτιση των περιοδικών προϋπολο¬ 
γισμών της επιχείρησης και την κανονική τήρησή τους, 
την κατάρτιση μηνιαίων και τριμηνιαίων ταμιακών προϋ¬ 
πολογισμών καθώς και την κατάρτιση εβδομαδιαίων προ- 
ϋπολογιζόμενων εισπράξεων και πληρωμών αφού λάβει 
υπόψη τα στοιχεία που του παρέχουν τα αρμόδια τμήμα¬ 
τα. 

Την εποπτεία των γραφείων της αρμοδιότητάς του 
όπως του Λογιστηρίου και του Ταμείου. 

Την τήρηση των απαιτούμενων λογιστικών βιβλίων και 
περιοδικών καταστάσεων. 


Την εκκαθάριση, τον έλεγχο των τιμολογίων και την έκ¬ 
δοση ενταλμάτων της Δ.Ε.Υ.Α. Κιλκίς. 

Την τήρηση συστήματος οικονομικής κοστολόγησης 
και τιμολόγησης των παρεχομένων υπηρεσιών. 

Την παρακολούθηση της πορείας των ενδεικτικών με¬ 
γεθών του οικονομικού προγράμματος της Δ.Ε.Υ.Α. Κιλ¬ 
κίς και την ενημέρωση του Διευθυντή. 

Την παρακολούθηση των μεγεθών του Προϋπολογι¬ 
σμού, την ενημέρωση των κωδικών και την ενημέρωση 
του Διευθυντή για την πορεία του Προϋπολογισμού. 

Την παρακολούθηση των τραπεζικών λογαριασμών της 
Δ.Ε.Υ.Α. Κιλκίς και την ενημέρωση σχετικά του Διευθυντή. 

Την παρακολούθηση της περιουσίας της Επιχείρησης 
με βάση τις παραδεδεγμένες αρχές της λογιστικής. 

Την τήρηση των αρχείων εκδοθέντων ενταλμάτων, εκ- 
δοθέντων γραμματίων εισπράξεων, δελτίων συμψηφιστι- 
κών κινήσεων κατά περίπτωση και κατά έτος. 

Τη συμβολή στη διαμόρφωση των οικονομικών προ¬ 
γραμμάτων της επιχείρησης. 

Την διαμόρφωση των απαραίτητων στοιχείων ισολογι¬ 
σμού και την παροχή κάθε είδους στοιχείων για τη δια¬ 
μόρφωση των οικονομικών προγραμμάτων της Δ.Ε.Υ.Α. 
Κιλκίς 

Ο Προϊστάμενος της Διοικητικών Οικονομικών Υπηρε¬ 
σιών. 

Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης θεωρεί τα τιμο¬ 
λόγια των προμηθευτών κατά εξουσιοδότηση του Διευ¬ 
θυντή. 

Φροντίζει για την κανονική είσπραξη και έγκαιρη από¬ 
δοση των λογαριασμών Δημοσίου, των Ασφαλιστικών τα¬ 
μείων και λοιπών τρίτων. 

Διενεργεί τις πληρωμές της μισθοδοσίας, καταβάλλει 
τις εργοδοτικές εισφορές στα ταμεία, παρακολουθεί τις 
προκαταβολές - δάνεια προσωπικού και ενημερώνει τις 
καρτέλες για τις απολήψεις και δόσεις που διενεργήθη- 
καν. 

Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης συναφούς με 
την ειδικότητά του, εργασίας ανάλογα με τις ανάγκες που 
παρουσιάζονται σε κάθε γραφείο. 

Φροντίζει για τα θέματα σχέσεωντης επιχείρησης με το 
προσωπικό και γνωρίζει τις πάσης φύσεως διοικητικές 
υποθέσεις του προσωπικού (προσλήψεις, απολύσεις, βε¬ 
βαιώσεις), το προσωπικό που απασχολεί η Δ.Ε.Υ.Α. Κιλκίς 
σε όλα τα γραφεία της, την ημερομηνία πρόσληψης και 
απόλυσής τους και να ενημερώνει το Διευθυντή για τις 
διακοπές των συμβάσεων. 

Τηρεί αναλυτικό φάκελο για κάθε εργαζόμενο και τον 
ενημερώνει με όλες τις αλλαγές, εκθέσεις, προαγωγές, 
ποινές κ.λπ. 

Διεξάγει τη σχετική με το προσωπικό αλληλογραφία, 
ελέγχει τις άδειες ασθενειών απουσίας, ποινών κ.λπ. του 
προσωπικού της επιχείρησης. 

Ετοιμάζει όλες τις αποφάσεις Προέδρου και Διευθυ- 
ντού που έχουν σχέση με το προσωπικό της Δ.Ε.Υ.Α. Κιλ¬ 
κίς. 

Εκτελεί κάθε είδους εργασία σχετικά με θέματα προ¬ 
σωπικού σύμφωνα με τις εντολές και υποδείξεις του Δι¬ 
ευθυντή. 

Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. Με 

εξουσιοδότηση του Διευθυντή θεωρείτο εντάλματα πλη¬ 
ρωμής. 

Ελέγχει καθημερινά το ταμείο και φροντίζει για τη σω¬ 
στή χρηματοοικονομική διαχείριση αυτού και φροντίζει 
ώστε να υπάρχουν μικρά ταμειακά υπόλοιπα. 

Ελέγχει και παρακολουθεί την ομαλή είσπραξη όλων 
των απαιτήσεων της επιχείρησης. 

Διαχειρίζεται υπεύθυναταμιακάτονλογαριασμό Φ.Π.Α. 
όπως αυτός του γνωστοποιείται από το λογιστήριο και 
φροντίζει να καταβάλλει αυτόν μέσα στις νόμιμες προθε¬ 
σμίες. 

Είναι υπεύθυνος για τις πληρωμές των προμηθευτών 
και τη σωστή τήρηση των λογαριασμών. Προς το σκοπό 
αυτό συνεργάζεται στενά με τον Προϊστάμενο Διοικητι¬ 
κών Υπηρεσιών από τον οποίο και ενημερώνεται για τις 
πληρωμές που θα επακολουθήσουν. Προβαίνει σε πλη¬ 
ρωμές προμηθευτών μόνο εφόσον υπάρχει συμφωνία 
αποφάσεων Δ.Σ. εγκριτικών παραστατικών προμηθευτών 
τα οποία έχουν ελεγχθεί από την τεχνική υπηρεσία και κα¬ 
ταρτίζει το πρόγραμμα πληρωμών της επιχείρησης. 

Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας τον Δι¬ 
ευθυντή. 

Μετέχει σε συνεδριάσεις του Δ.Σ. εφόσον το ζητήσει ο 
Πρόεδρος. 

Τον Προϊστάμενο Διοικητικών Υπηρεσιών απουσιάζο- 
ντα ή κωλυόμενο αναπληρώνει ο Διευθυντής της ΔΕΥΑ 
Κιλκίς. 

Άρθρο 22 

Γραφείο γραμματείας - προσωπικού 

Το γραφείο γραμματείας - προσωπικού υπάγεται στη 
Διοικητική Υπηρεσία της Δ.Ε.Υ.Α. Κιλκίς 

Έχει σκοπό τη γραμματειακή κάλυψη (αλληλογραφία, 
τηλέφωνο κ.λπ.) των δραστηριοτήτων του Προέδρου του 
Αντιπροέδρου και Διευθύνοντα Συμβούλου των Μελών 
του Δ.Σ. και του Διευθυντή. 

Οι αρμοδιότητες του γραφείου καλύπτονται από ένα και 
το αυτό πρόσωπο. Κριτήριο επιλογής είναι η άριστη γνώ¬ 
ση του αντικειμένου, το γενικότερο επίπεδο μόρφωσης 
και η επάρκεια κατάρτισης και πείρας του εργαζομένου. 

Οι αρμοδιότητες του γραφείου γραμματείας προσωπι¬ 
κού είναι: 

Να μεριμνά και να επιβλέπει για την επάρκεια των ανα¬ 
λωσίμων υλικών στα γραφεία της επιχείρησης και να ει- 
σηγείται τις σχετικές προμήθειες, να φροντίζει για την κα¬ 
θαριότητα και τη συντήρηση των γραφείων της Δ.Ε.Υ.Α. 
Κιλκίς. 

Τηντήρησητωνπρακτικώντου Διοικητικού Συμβουλίου 
των αποφάσεων αυτού -τις αποφάσεις Π ροέδρου- τα δια¬ 
βιβαστικά προς τη Νομαρχία- τις εγκριτικές τις Νομαρ¬ 
χίας-τις αποφάσεις του Διευθυντή. 

Τη διεξαγωγή της αλληλογραφίας του Διοικητικού Συμ¬ 
βουλίου, του Διευθυντή και των Προϊσταμένων της Δ. Ο. Υ. 

Την τήρηση του πρωτοκόλλου της Δ.Ε.Υ.Α. Κιλκίς και 
την παρακολούθηση κάθε εισερχόμενου και εξερχόμε- 
νου εγγράφου και να ενημερώνει και ειδοποιεί τον Προϊ¬ 
στάμενο Δ.Ο.Υ. για τις εκκρεμότητες. 

Τη δακτυλογράφηση και φωτοτυπία όλων των εγγρά¬ 
φων αρμοδιότητας της γραμματείας. 

Την κατάρτιση των εισηγήσεων προς το Διοικητικό Συμ¬ 
βούλιο του Διευθυντή, των Προϊσταμένου Δ.Ο.Υ., την πα¬ 
ρακολούθηση των απουσιών ή παρουσιών των μελών του 


Διοικητικού Συμβουλίου καθώς και τη σύναψη της κατά¬ 
στασης αποζημίωσής των. 

Την αρχειοθέτηση, οργάνωση, ταξινόμηση και τήρηση 
όλων των εγγράφων της Δ.Ε.Υ.Α. Κιλκίς στο αρχείο όπως 
αυτό έχει ορισθεί ώστε να είναι σε θέση να δώσει πληρο¬ 
φορίες οποιαδήποτε στιγμή ζητηθεί. 

Την κοινοποίηση όλωντων αποφάσεωντου Δ.Σ. και των 
εγκριτικών αυτών προς τους Προϊσταμένους και προς το 
λογιστήριο για τη σωστή τήρηση του προϋπολογισμού 
της Δ.Ε.Υ.Α. Κιλκίς καθώς και σε κάθε αρμόδιο τμήμα. 

Ο υπεύθυνος γραφείου γραμματείας προσωπικού είναι 
υπεύθυνος για τη σωστή λειτουργία του γραφείου του. 
Κάθε ελλιπής ενημέρωση του γραφείου προσωπικού θα 
έχει ως αποτέλεσμα σε διενεργηθέντα έλεγχο από τον 
Προϊστάμενο Δ.Ο.Υ. να δεχθείτις σχετικές παρατηρήσεις 
και ποινές για τη μη σωστή τήρηση της λειτουργίας του 
τμήματος. 

Άρθρο 23 

Υπεύθυνος γραφείου γραμματείας προσωπικού 

Ο Υπεύθυνος του γραφείου γραμματείας - προσωπικού 
έχει την ευθύνη του Διοικητικού τμήματος. Η Διοίκηση για 
την αποδοτική άσκηση των αρμοδιοτήτων αυτών και σύμ¬ 
φωνα με τις ισχύουσες διαδικασίες ανήκει στην ευθύνη 
του Προϊσταμένου της υπηρεσίας. 

Είναι υπεύθυνος: 

Απέναντι στο Προϊστάμενο της Διοικητικών Υπηρεσιών 
για τις πράξεις ή και παραλείψεις του γραφείου του. 

Για θέματα του προσωπικού που ασχολούνται στην επι¬ 
χείρηση. 

Γ ια τη σύνταξη της αλληλογραφίας και για τη διεκπε¬ 
ραίωση αυτής. 

Παραλαμβάνει την εισερχόμενη αλληλογραφία και κα¬ 
τανέμει αυτή στα αρμόδια γραφεία. 

Τηρεί μητρώο εργασιακής κατάστασης των εργαζομέ¬ 
νων της επιχείρησης και το ενημερώνει, να γνωρίζει τις 
ημέρες εργασίας κάθε εργαζομένου και βρίσκεται σε κα¬ 
θημερινή επαφή με τον Διευθυντή της ΔΕΥΑ Κιλκίς για τις 
παρουσίες ή απουσίες του προσωπικού. 

Άρθρο 24 

Γ ραφείο λογιστηρίου - ταμείου 

Το γραφείο λογιστηρίου - ταμείου έχει αρμοδιότητα 
για: 

Την ενημέρωση των καταναλωτών για θέματα που αφο¬ 
ρούν τις δραστηριότητες της επιχείρησης. 

Την τήρηση όλων των περιπτώσεων μειωμένων τιμολο¬ 
γίων (πολυτέκνων ή απόρων). 

Τηντήρηση και πρωτοκόλληση όλωντων αιτήσεωντων 
καταναλωτών (αλλαγή ονόματος, διακοπή υδροδότησης, 
αρχικές συνδέσεις ύδρευσης-αποχέτευσης, επανασυν¬ 
δέσεις) κατά τρόπο ορθό. 

Το συντονισμό των εργασιών του γραφείου έχει ο υπεύ¬ 
θυνος του γραφείου και είναι υπεύθυνος για τη σωστή 
λειτουργία του γραφείου. Κάθε ελλιπής ενημέρωση του 
τομέα της θα έχει ως συνέπεια σε διενεργηθέντα έλεγχο 
από τον Προϊστάμενο Οικονομικών να δεχθείτις σχετικές 
παρατηρήσεις και ποινές για τη μη σωστή τήρηση της λει¬ 
τουργίας του τμήματος. 

Ελέγχει τους εισπράκτορες για την είσπραξη των λογα¬ 
ριασμών και των τελών από τους καταναλωτές. 

Προς το σκοπό αυτό και σε συνεργασία με το τμήμα μη¬ 
χανογράφησης γίνεται καθημερινά έλεγχος των δελτίων 

εσόδων των εισπρακτόρων όπου είναι καταχωρημένες 
όλες οι ημερήσιες εισπράξεις της επιχείρησης σε αντιπα¬ 
ράθεση με τα αποκόμματα των αποδείξεων ώστε να 
υπάρχει πλήρης συμφωνία αποδείξεων - δελτίων εσόδων. 
Επίσης διενεργεί καθημερινά έλεγχο στους εισπράκτο- 
ρες ώστε στο τέλος της ημέρας το υπόλοιπο ταμείου των 
εισπρακτόρων να συμφωνεί με το υπόλοιπο που τους έχει 
αποδοθεί προς λειτουργία του ταμείου τους. 

Ο ταμίας του γραφείου είναι υπεύθυνος για: 

Τη διαχείριση των χρηματικών διαθεσίμων της επιχεί¬ 
ρησης με προσωπική του ευθύνη. 

Καταρτίζει τις ημερήσιες καταστάσεις εισπράξεων και 
ελέγχει την ημερήσια απόδοση των εσόδων από τους ει- 
σπράκτορες σε αυτόν. 

Την τήρηση βιβλίου ταμείου όπου καταχωρεί καθημερι¬ 
νά αναλυτικά όλες τις εισπράξεις και τις πληρωμές κάθε 
εργάσιμης ημέρας. Οι εισπράξεις και οι πληρωμές γίνο¬ 
νται μόνο βάσει αντίστοιχων γραμματίων και ενταλμάτων 
που έχουν εκδοθεί και ελεγχθεί. Στο τέλος κάθε ημέρας 
διενεργείται συμφωνία ταμείου και αναγράφεται το υπό¬ 
λοιπο ταμείου που πρέπει να έχει ο ταμίας στο χρηματο¬ 
κιβώτιό του. Αθροίζονται όλες οι εισπράξεις της ημέρας, 
όλες οι πληρωμές και προστίθενται στο ποσό των ει¬ 
σπράξεων το υπόλοιπο των μετρητών της προηγούμενης 
ημέρας και προσδιορίζεται το νέο χρηματικό υπόλοιπο 
που πρέπει να έχει ο ταμίας. Στη συνέχεια τα γραμμάτια 
είσπραξης και τα εντάλματα πληρωμής με επιταγή ή μη 
και γίνεται συμφωνία εσόδων -πληρωμών. Το λογιστήριο 
με την επεξεργασία των γραμματίων είσπραξης και των 
ενταλμάτων πληρωμής που κάνει πρέπει να συμφωνήσει 
με το βιβλίο ταμείου του ταμία όπου και σημειώνεται η 
συμφωνία αυτή. 

Ο ταμίας ελέγχει την ορθότητα των ποσών που καταθέ¬ 
τει στους λογαριασμούς Ταμιευτηρίου - Ειδικού τέλους - 
Παρακρατημένων εγγυήσεων και διασταυρώνει με το λο¬ 
γιστήριο την συμφωνία των εν λόγω λογαριασμών. 

Τα γραμμάτια είσπραξης και εντάλματα κάθε ημέρας 
μετά τη συμφωνία του υπολοίπου του ταμείου παραδίδο- 
νται στο Προϊστάμενο Οικονομικών Υπηρεσιών προς 
έλεγχο. Προς το σκοπό αυτό ο Προϊστάμενος υπογράφει 
ότι παρέλαβε όλα τα παραστατικά της ημέρας. 

Τηρεί βιβλίο πληρωμών το οποίο και ενημερώνει για κά¬ 
θε πληρωμή που γίνεται και υπογράφεται από τον ίδιο τον 
προϊστάμενο Οικονομικών Υπηρεσιών. 

Ο ταμίας φυλάσσει καθημερινά πρωτόκολλο καταμέ¬ 
τρησης των εσόδων, επίσης πρέπει να φυλάσσει το υπό¬ 
λοιπο των μετρητών του ταμείου στο χρηματοκιβώτιό του. 

Οι επιταγές φυλάσσονται στο χρηματοκιβώτιο του τα¬ 
μία. Η έκδοση και συμπλήρωση αυτών γίνεται με ταυτό¬ 
χρονη έκδοση αντίστοιχου εντάλματος πληρωμής. Καμία 
επιταγή δεν πρέπει να υπογράφεται από τους έχοντες δι¬ 
καίωμα υπογραφής αν δεν συνοδεύεται και από την έκ¬ 
δοση του αντίστοιχου εντάλματος πληρωμής. 

Ενημερώνει τον Προϊστάμενο Οικονομικών Υπηρεσιών 
για τα συμβαίνοντα στο γραφείο του και ελέγχεται αιφνι¬ 
διαστικά από αυτόν τουλάχιστο μια φορά το μήνα. Προς 
το σκοπό αυτό συντάσσεται πρακτικό το οποίο και υπο¬ 
βάλλεται στον Διευθυντή. 

Παραδίδει στον Προϊστάμενο Οικονομικών Υπηρεσιών 
τις εβδομαδιαίες-Ιδνθήμερες-μηνιαίες εισπράξεις και 
πληρωμές ώστε να γίνονται προϋπολογισμοί εσόδων - 
εξόδων για τον επόμενο μήνα από τον Προϊστάμενο Οικο¬ 
νομικών Υπηρεσιών. 


Είναι υπεύθυνος για το ταμείο και τη σωστή λειτουργία 
αυτού. Κάθε ελλιπής αντιμετώπιση θα έχει ως συνέπεια 
σε διενεργηθέντα έλεγχο από τον Προϊστάμενο Οικονο¬ 
μικών Υπηρεσιών να δεχθεί τις σχετικές παρατηρήσεις 
και ποινές για τη μη σωστή τήρηση της λειτουργίας του 
ταμείου. 

Άρθρο 25 

Γραφείο προμηθειών - αποθήκης 

Το γραφείο προμηθειών είναι αρμόδιο για: 

Να παρακολουθεί όλες τις προμήθειες που γίνονται 
από την υπηρεσία αφού προηγουμένως συγκεντρώσει τις 
παραγγελίες, τις προδιαγραφές για τις αγορές από όλα 
τα γραφεία της Δ. Ε.Υ.Α. Κιλκίς. 

Είναι αρμόδιο για την τήρηση της αποθήκης όπου πα- 
ρακολουθούνται όλα τα αναλώσιμα της επιχείρησης. 

Για κάθε προμήθεια υλικών πρέπει να συμπληρώνεται η 
αίτηση εφοδιασμού, το δελτίο παραγγελίας με τις υπο¬ 
γραφές των υπευθύνων όπου θα αναγράφεται η εν λόγω 
προμήθεια ο κωδικός προϋπολογισμού το έργο για το 
οποίο γίνεται η συγκεκριμένη προμήθεια και το συνεργείο 
που την παρέλαβε. 

Πριν από την προμήθεια προηγείται έρευνα αγοράς με 
προσφορές από τους ενδιαφερομένους προμηθευτές. 

Τηνπαραλαβή και αποθήκευση των προμηθειών. Γιατο 
λόγο αυτό συνεργάζεται στενά με τον αποθηκάριο και 
ελέγχει αυτό, λαμβάνει άλατα δελτία εισαγωγής και εξα¬ 
γωγής υλικών από την αποθήκη και ενημερώνει το βιβλίο 
υλικών της αποθήκης (Προς το σκοπό αυτό υπάρχει ειδι¬ 
κό μηχανογραφημένο πρόγραμμα). 

Σε συνεργασία με τα τμήματα της Δ. Ε.Υ.Α. Κιλκίς και τον 
αποθηκάριο προμηθεύει τα συνεργεία με τα απαραίτητα 
υλικά και ανταλλακτικά (πάντα με τις σχετικές υπογραφές 
και δικαιολογητικά). 

Φροντίζει και τηρεί αρχείο προμηθειών και προμηθευ¬ 
τών το οποίο και έχει πάντοτε ενημερωμένο. 

Παραδίδει προς το λογιστήριο όλα τα παραστατικά κά¬ 
θε προμηθευτή στα οποία έχουν επισυναφθεί όλα τα δι- 
καιολογητικά (αποφάσεις Δ.Σ. αίτηση εφοδιασμού, δελ¬ 
τίο παραγγελίας, δελτίο αποστολής προμηθευτή, τιμολό¬ 
γιο προμηθευτή) και από εκεί στο ταμείο για την 
εξόφληση των αντίστοιχων τιμολογίων μετά τον σχετικό 
έλεγχο του λογιστηρίου. 

Ελέγχει σε συνεργασία με τον αποθηκάριο την ορθή πο¬ 
σοτική και ποιοτική παραλαβή των υλικών και την διαφύ¬ 
λαξη αυτών στην αποθήκη δίνοντας τις κατάλληλες οδη¬ 
γίες προς τον αποθηκάριο. 

Ενημερώνει τον Προϊστάμενο Διοικητικών Υπηρεσιών 
για όλα τα θέματα του γραφείου προμηθειών. 

Ο Προϊστάμενος Διοικητικών Υπηρεσιών ελέγχει αιφνι¬ 
διαστικά μια φορά τουλάχιστο το μήνα το γραφείο προ¬ 
μηθειών για την ενημερότητα των βιβλίων αποθήκης και 
καταμετρά ενδεικτικά ορισμένα κατ’ επιλογή υλικά. Κάθε 
ελλιπής ενημέρωση του τμήματος έχει ως συνέπεια να δε¬ 
χθεί ο υπεύθυνος του γραφείου τις σχετικές παρατηρή¬ 
σεις και ποινές για τη μη σωστή τήρηση της λειτουργίας 
του γραφείου προμηθειών. 

Ο τρόπος λειτουργίας της αποθήκης είναι ο ακόλουθος 
όπως περιγράφεται αμέσως παρακάτω. 

Στην αποθήκη μεταφέρονται όλα τα αναλώσιμα της 
ομάδας 25 της Γ ενικής Λογιστικής που προορίζονται για 
τη συντήρηση του πάγιου εξοπλισμού της Επιχείρησης 
και για την εξασφάλιση των αναγκαίων συνθηκών για την 

λειτουργία των έργων της επιχείρησης. Αναλώσιμα είδη 
γιατηνΔ.Ε.Υ.Α. Κιλκίς θεωρούνταιτα υλικάτης ύδρευσης 
και της αποχέτευσης. 

Ήδη έχει προηγηθεί κωδικοποίηση των υλικών αποθή¬ 
κης που τηρεί η Δ. Ε. Υ. Α. Κιλκίς ώστε να είναι άμεση και κα¬ 
τανοητή η ενημέρωση της καρτέλας κάθε είδους από τον 
αρμόδιο υπάλληλο της επιχείρησης. 

Η τήρηση αποθήκης συνίσταται: 

Στο να γνωρίζουμε κάθε στιγμή τα αποθέματα και να 
λαμβάνουμε τις κατάλληλες αποφάσεις (παραγγελίες, 
διάθεση κ.λπ.). Στη δυνατότητα διενέργειας αποτελεσμα¬ 
τικού ελέγχου στη διακίνηση των αποθεμάτων. Στο να 
λαμβάνουμε τα απαραίτητα στοιχεία για τον προσδιορι¬ 
σμό του κόστους παραγωγής. Η Επιχείρηση διαθέτει 
πρόγραμμα αποθήκης και προμηθευτών το οποίο ενημε¬ 
ρώνει και τηρεί σε καθημερινή βάση ώστε να είναι σε θέ¬ 
ση να δώσει οποιαδήποτε στοιχεία ζητηθούν. 

Εισαγωγή υλικών στην αποθήκη 

Συμπληρώνεται το δελτίο εισαγωγής της αποθήκης κα¬ 
τά την εισαγωγή του-ων υλικών καταχωρώντας τα στους 
αντίστοιχους κωδικούς της αποθήκης. Ενημερώνεται η 
καρτέλα κάθε είδους και παρακολουθείται η πορεία του. 

Κατά την εισαγωγή αναλωσίμων στην αποθήκη ανα¬ 
γράφεται. 

Η χρονολογία παραλαβής του αγαθού. (Εάν η ημερο¬ 
μηνία αυτή είναι μεταγενέστερη της ημερομηνίας εκδό- 
σεωςτου σχετικού δικαιολογητικού πρέπει να αναγράφε¬ 
ται πάνω σε αυτό η ημερομηνία παραλαβής. Σε περίπτω¬ 
ση τμηματικής παραλαβής κάθε παραλαβή καταχωρείται 
χωριστά). 

Ο αριθμός και το είδους του παραστατικού παραλαβής. 

Το ονοματεπώνυμο του εκδότη του φορολογικού στοι¬ 
χείου. 

Η ποσότητα του αγαθού που παραλήφθηκε εκφρασμέ¬ 
νη σε κιλά, τεμάχια κ.λπ. ίδια με αυτή που τηρείται στην 
κάθε μερίδα του αγαθού. Εάν διαπιστώνουμε διαφορά 
μεταξύ της ποσότητας που αναγράφεται στο παραστατι¬ 
κό και της ποσότητας που παραλήφθηκε αναγράφεται η 
πραγματική ποσότητα και δηλώνεται η διαφορά. 

Η αξία του αγαθού που παραλήφθηκε αναγράφεται στο 
τιμολόγιο ή στο δελτίο αποστολής. Πρέπει να τονισθεί ότι 
στην αξία εισαγωγής των αγαθών συμπεριλαμβάνεται και 
κάθε ειδικό έξοδο που διαμορφώνει το κόστος αγοράς 
(ασφάλιστρα, μεταφορικά κ.λπ.) 

Επίσης προϋπόθεση είναι σε κάθε παραλαβή αναλωσί¬ 
μων υλικών να υπογράφει πάντοτε ο παραλαμβάνων αυ¬ 
τά αφού προηγουμένως έχει προηγηθεί η σχετική επιμέ¬ 
τρηση. 

Εξαγωγή υλικών από την αποθήκη 

Για να υπάρξει εξαγωγή υλικών από την αποθήκη πρέ¬ 
πει προηγουμένως να έχει συμπληρωθεί το δελτίο εφο¬ 
διασμού από κάθε αρμόδιο τμήμα. Στη συνέχεια ο απο- 
θηκάριος λαμβάνοντας υπόψη το δελτίο εφοδιασμού συ¬ 
μπληρώνει το δελτίο εξαγωγής (επισυνάπτοντας 
ταυτόχρονα και το δελτίο εφοδιασμού) αγαθών από την 
αποθήκη όπου αναγράφονται. 

Η χρονολογία παράδοσης του αγαθού ο σκοπός εξα¬ 
γωγής (π.χ. έργο X, συντήρηση ύδρευσης, συντήρηση 
αποχέτευσης κ.λπ.) καθώς επίσης και ο κωδικός του εί¬ 
δους, όπως και ο κωδικός του έργου, συντήρησης κ.λπ. 

Ο αριθμός και το είδος του παραστατικού εξαγωγής. 

Η ποσότητα του αγαθού που παραδόθηκε. 

Πρέπει να τονισθεί ότι επί εσωτερικής διακίνησης αγα¬ 


θών δεν χρειάζεται η αναγραφή της αξίας των αγαθών. 
Στη περίπτωση της Δ.Ε.Υ.Α. Κιλκίς η διακίνηση θεωρείται 
εσωτερική. 

Επιστροφή αγαθών στην αποθήκη 

Σε περίπτωση επιστροφής υλικών στο τέλος της ημέ¬ 
ρας από κάποιο συνεργείο της Δ.Ε.Υ.Α. Κιλκίς ακολουθεί¬ 
ται: 

Οι επιστροφές καταχωρούνται αφαιρετικά του δελτίου 
εξαγωγής που προηγήθηκε στη διάρκεια της ημέρας. 

Εάν παρουσιασθεί περίπτωση καταστροφής υλικών ή 
περίπτωση που έχουν κλαπεί αγαθά τότε μειώνεται η πο¬ 
σότητα και η αξία του αγαθού που παρακολουθείται στην 
αποθήκη και ταυτόχρονα γίνεται μεταφορά σε λογαρια¬ 
σμό αποτελεσμάτων [χρέωση 82 (ζημιές) με πίστωση 
78.11 (καταστροφή υλικών αναλωσίμων)]. 

Στο τέλος της ημέρας ο υπεύθυνος αποθήκης ελέγχει 
όλα τα δελτία εισαγωγής καθώς και τα δελτία εξαγωγής 
ως προς την ορθότητά τους. Εφόσον διαπιστωθεί ορθό¬ 
τητα καταχωρούνται αυτά στο πρόγραμμα αποθήκης που 
διαθέτει η Δημοτική Επιχείρηση Ύδρευσης Αποχέτευ¬ 
σης. 

Συνίσταται στον αποθηκάριο ή στον υπεύθυνο αποθή¬ 
κης να φυλάσσει τα δελτία εισαγωγής και εξαγωγής σε 
φάκελο ακολουθώντας την ημερολογιακή ροή και χωρι¬ 
στά σε φάκελο ύδρευσης (δελτία εισαγωγής), φάκελο 
'ύδρευσης (δελτία εξαγωγής) και σε φάκελο αποχέτευ¬ 
σης (δελτία εισαγωγής και εξαγωγής). 

Κατά τον τρόπο αυτό θα αποφεύγονται παραλείψεις και 
λάθη, θα διευκολύνεται η καταχώρηση στο πρόγραμμα 
ενώ ταυτόχρονα θα είναι ευχερής ο οποιοσδήποτε έλεγ¬ 
χος διενεργηθεί, ή τα οποιαδήποτε στοιχεία ζητηθούν για 
ενημέρωση. 

Ο χρόνος ενημέρωσης του βιβλίου αποθήκης για αγο¬ 
ρές ή πωλήσεις πρέπει να γίνεται εντός πέντε ημερών από 
την ημέρα παραλαβής ή παραδόσεως του αγαθού. Η αξία 
του αγαθού και κάθε άλλη δαπάνη που βαρύνει το κόστος 
του καταχωρούνται κατά το χρόνο που η επιχείρηση πά¬ 
ρει ή εκδώσει το σχετικό λογιστικό στοιχείο. 

Ειδικότερα για τη διακίνηση εντός της επιχείρησης πέ¬ 
ντε ημέρες από την πραγματοποίηση της διακίνησης. 

Αποθήκη Δ.Ε.Υ.Α. Κιλκίς 

Στην αποθήκη της Δ.Ε.Υ.Α. Κιλκίς όπως προαναφέραμε 
θα παρακολουθούνται τα αναλώσιμα υλικά ύδρευσης - 
αποχέτευσης και μόνο για τη συντήρηση ύδρευσης απο¬ 
χέτευσης. Οτιδήποτε άλλο αφορά τη συντήρηση θα κα- 
ταχωρείται απευθείας στο λογαριασμό συντήρησης. 

Εάν πρόκειται για έργο αυτεπιστασίας τα αναλώσιμα 
υλικά θα καταχωρούνται απευθείας στο έργο και στο λο¬ 
γαριασμό 15 ακινητοποιήσεις, εφόσον το αγαθό πηγαίνει 
κατευθείαν στο έργο. Εάν όμως χρησιμοποιεί υλικό που 
έχει εισαχθεί στην αποθήκη τότε θα γίνεται και εξαγωγή 
του εν λόγου υλικού από την αποθήκη και εξωλογιστικά 
θα βαρύνει το έργο στην ιδιοπαραγωγή όπως και η μι¬ 
σθοδοσία. 

Υλικά οικοδομικά που χρησιμοποιούνται τόσο από την 
ύδρευση όσο και από την αποχέτευση για τις συντηρή¬ 
σεις θα καταχωρούνται απευθείας στον κωδικό των συ¬ 
ντηρήσεων προς αποφυγή παρερμηνειών και μπερδέμα¬ 
τος μιας και τα οικοδομικά υλικά φεύγουν απευθείας στο 
έργο ή την συντήρηση και η συνολική του αξία είναι σχε¬ 
τικά μικρή. 

Στο πρόγραμμα της αποθήκης που διαθέτει η Δ.Ε.Υ.Α. 
Κιλκίς θα παρακολουθούνται αναλυτικά και κατά καρτέλα 

όλοι οι προμηθευτές της επιχείρησης ώστε να υπάρχει 
άμεση ενημέρωση της καρτέλας του προμηθευτή όπως 
και οι σχετικές κινήσεις της καρτέλας κάθε προμηθευτή. 

Η παρακολούθηση των προμηθευτών θα γίνεται παράλ¬ 
ληλα με την παρακολούθηση από τη γενική λογιστική με 
τη διαφορά ότι στη Γ. Λογιστική δεν θα υπάρχει κίνηση 
καρτέλας. 

Μεταξύ Γ. Λογιστικής και προγράμματος αποθήκης - 
προμηθευτών θα πρέπει να υπάρχει συνεχής συμφωνία 
των προμηθευτών. Κάθε εβδομάδα και ως την Τετάρτη θα 
παραδίνεται στον Προϊσταμένου Οικονομικών και Διοικη¬ 
τικών Υπηρεσιών κατάσταση προμηθευτών αναλυτική 
ώστε να γίνεται ο προγραμματισμός πληρωμών της Επι¬ 
χείρησης. 

Το γραφείο προμηθειών θα πρέπει καθημερινά και 
υπεύθυνα να ενημερώνει και να αποστέλλει όλα τα απα¬ 
ραίτητα δικαιολογητικά προς το λογιστήριο ώστε να μη 
δημιουργείται πρόβλημα στην καθημερινή καταγραφή 
των λογιστικών εγγραφών. 

Η παρούσα ανάλυση λειτουργίας θα πρέπει να τηρηθεί 
σωστά από το αρμόδιο γραφείο ώστε να λειτουργήσει ως 
κομμάτι συνδεδεμένο με το υπόλοιπο Οικονομικό τμήμα 
βοηθώντας στην ομαλή λειτουργία της Δ.Ε.Υ.Α. Κιλκίς γε¬ 
νικότερα. 

Το γραφείο αποθήκης διενεργεί στο τέλος κάθε έτους 
την καθορισμένη απογραφή αποθήκης την οποία οφείλει 
να παραδώσει στον Προϊσταμένου Δ.Ο.Υ. εντός του πρώ¬ 
του μηνός εκάστου έτους. 

Είναι υπεύθυνος για το γραφείο του και τη σωστή λει¬ 
τουργία αυτού. Κάθε ελλιπής αντιμετώπιση θα έχει ως συ¬ 
νέπεια σε διενεργηθέντα έλεγχο από τον Προϊσταμένου 
Δ.Ο.Υ. να δεχθεί τις σχετικές παρατηρήσεις και ποινές για 
τη μη σωστή τήρηση της λειτουργίας του τμήματος. 

Άρθρο 26 

Υπεύθυνος γραφείου λογιστηρίου - ταμείου 

Ο Προϊστάμενος του γραφείου λογιστηρίου ταμείου 
έχειτην ευθύνη του γραφείου. Η διοίκηση για τη αποδοτι¬ 
κή άσκηση των αρμοδιοτήτων αυτών και σύμφωνα με τις 
ισχύουσες διαδικασίες ανήκει στην ευθύνη του Προϊστα¬ 
μένου του γραφείου. 

Ενημερώνει καθημερινά τον Προϊστάμενο Οικονομικών 
για τις πράξεις, παραλήψεις και για όλα τα συμβαίνοντα 
στο γραφείο του. 

Ο Υπεύθυνος γραφείου λογιστηρίου ταμείου διενεργεί 
υποχρεωτικά ελέγχους δειγματοληπτικής φύσης στα βι¬ 
βλία των υδρομετρητών και συντάσσει πρωτόκολλο το 
οποίο καιπαραδίδει στον Προϊστάμενο Οικονομικών Υπη¬ 
ρεσιών για θέματα πάσης φύσεως που αφορούν τους κα¬ 
ταναλωτές. 

Είναι υπεύθυνος: 

Την εξυπηρέτηση των καταναλωτών. 

Για τη διεκπεραίωση όλων των αιτήσεων της αρμοδιό- 
τητάς του και την πρωτοκόλληση αυτών. 

Τις εργασίες τήρησης του μητρώου καταναλωτών, την 
ενημέρωσή του καθημερινά με κάθε μεταβολή που γίνε¬ 
ται στους καταναλωτές. 

Τη σύνταξη συμβολαίων νερού και υπονόμου. 

Την έκδοση παραστατικών είσπραξης τελών (σύνδε¬ 
σης, επανασύνδεσης κ.λπ.). 

Την παρακολούθηση της κατανάλωσης κάθε κατανα¬ 
λωτή και στην περίπτωση διαπίστωσης ασυνήθιστης, αδι¬ 
καιολόγητης κατανάλωσης την έκδοση των σχετικών 


εντολών προς το αρμόδιο γραφείο για την εξακρίβωση 
και εξέταση τυχόν βλάβης. 

Την έκδοση σχετικών εντολών προς τα αρμόδια γρα¬ 
φεία και την κανονική και έγκαιρη εκτέλεσή τους. 

Την αποστολή των λογαριασμών κατανάλωσης προς 
τους καταναλωτές. 

Τη διενέργεια ελέγχου πληρωμών των υποχρεώσεων 
καταναλωτών σε συνεργασία με το τμήμα μηχανογράφη¬ 
σης της Δ.Ε.Υ.Α. Κιλκίς. 

Τον Υπεύθυνο γραφείου λογιστηρίου ταμείου αναπλη¬ 
ρώνει άλλο στέλεχος της Διοικητικής ή Οικονομικής Υπη¬ 
ρεσίας εφόσον διαθέτει τα κατάλληλα προσόντα, κατόπιν 
αποφάσεως των Προϊσταμένων Διοικητικών και Οικονομι¬ 
κών Υπηρεσιών. 

Ανάλυση εργασίας του μητρώου καταναλωτών. 

Το μητρώο καταναλωτών δέχεται καθημερινά τις αιτή¬ 
σεις των καταναλωτών - πελατών και πρωτοκολλεί άμεσα 
αυτές. Στη συνέχεια εναποθέτει αυτές στο φάκελο εκ¬ 
κρεμοτήτων. Υπάρχουν ειδικότερα τέσσερις φάκελοι εκ¬ 
κρεμοτήτων όσα καιταγραφείατουτμήματος καταναλω¬ 
τών. 

Φάκελος εκκρεμοτήτων γραφείου μητρώου καταναλω¬ 
τών. 

Φάκελος εκκρεμοτήτων γραφείου υδρομέτρησης. 

Φάκελος εκκρεμοτήτων γραφείου συνδέσεων. 

Φάκελος εκκρεμοτήτων ελεγκτών υδρομέτρησης. 

Η κατάταξη στους φακέλους εκκρεμοτήτων γίνεται από 
τον Προϊστάμενο του γραφείου λογιστηρίου - ταμείου ο 
οποίος και συντονίζει τη λειτουργία των γραφείων. 

Στις αιτήσεις αρχικών συνδέσεων ύδρευσης - αποχέ¬ 
τευσης συμπληρώνεται η καρτέλα του νέου καταναλωτή. 
Στη συνέχεια τίθεται σε αναμονή έως ότου ο υπεύθυνος 
ελεγκτής γνωστοποιήσει τον αριθμό ταυτότητας του νέ¬ 
ου καταναλωτή με επιτόπιο έλεγχο. Κατόπιν η καρτέλα 
του καταναλωτή τίθεται κανονικά στο βιβλίο. 

Οι μεταβολές επί των βιβλίων γίνονται αποκλειστικά 
από τη διαχείριση η οποία και έχει τη σχετική ευθύνη. 

Τις αιτήσεις διακοπών - επανασυνδέσεων - ελέγχου 
υδρομέτρων τις προωθούν στους αρμόδιους για τις συν¬ 
δέσεις. 

Άμεση προτεραιότητα έχουν οι επανασυνδέσεις. Αφού 
ελεγχθούν από το γραφείο και διαπιστωθεί ότι δεν υπάρ¬ 
χουν πλέον εκκρεμότητες δίνονται αμέσως στους υδρο¬ 
μετρητές ώστε να γίνει η επανασύνδεση. 

Οι αιτήσεις διακοπών ελέγχονται προσεκτικά από το 
γραφείο λογιστηρίου ταμείου και στη συνέχεια δίνονται 
στους υδρομετρητές οι οποίοι αναλαμβάνουν και τη διεκ¬ 
περαίωση της εργασίας. 

Όταν η μηχανογράφηση εκδίδει κατάσταση διακοπών 
λόγω χρέους ελέγχει καθημερινά τις καταστάσεις αυτές 
ώστε να μη γίνει από λάθος διακοπή σε καταναλωτή που 
έχει εκπληρώσει τις υποχρεώσεις του προς την επιχείρη¬ 
ση. 

Τις αιτήσεις ελέγχου υδρομέτρων τις μεταβιβάζουμε 
προςτους υδρομετρητές οι οποίοι αναλαμβάνουντο σχε¬ 
τικό έλεγχο. 

Στο τέλος της ημέρας γίνεται έλεγχος της απόδοσης 
εργασίας των υδρομετρητών και ειδικότερα του κάθε 
ενός προσωπικά όπου οι αιτήσεις και οι εντολές από το 
φάκελο εκκρεμοτήτων που έχουν διεκπεραιωθεί πηγαί¬ 
νουν στο αρχείο για δε τις αιτήσεις και εντολές που πα¬ 
ραμένουν στο φάκελο εκκρεμοτήτων γίνεται προγραμμα¬ 
τισμός για την επόμενη ημέρα. 

Όταν διαπιστώνουμε ασυνήθιστη ή αδικαιολόγητη κα¬ 
τανάλωση δίνουμε εντολή στον υπεύθυνο ελεγκτή να 
ενεργήσει έλεγχο στα υδρόμετρα των καταναλωτών. Αν 
διαπιστωθεί ότι υπάρχει διαρροή, χαλασμένο υδρόμε- 
τρο, θολό υδρόμετρο, επηρεασμός από πιεστικό οικοδο¬ 
μής ειδοποιούμε τους καταναλωτές ώστε να προβούν 
στις απαραίτητες ενέργειες ώστε να σταματήσει να υφί- 
σταται το πρόβλημα. Επίσης στον υπεύθυνο ελεγκτή δί¬ 
νεται κατάσταση νέων καταναλωτών ώστε να προβεί στη 
καταγραφή του Α/Τ καταναλωτή. 

Το γραφείο λογιστηρίου ταμείου συντάσσει τα συμβό¬ 
λαια νερού και υπονόμου και διεκπεραιώνει αυτά ημερη- 
σίως. 

Επίσης εκδίδει μηχανογραφημένα τα παραστατικά εί¬ 
σπραξης τελών (σύνδεσης, επανασύνδεσης, αρχικών 
συνδέσεων κ.λπ.) ενημερώνοντας συγχρόνως τις καρτέ¬ 
λες καταναλωτών και την οικονομική υπηρεσία της 
Δ.Ε.Υ.Α. Κιλκίς. 

Στα βιβλία καταναλωτών γίνεται καθημερινά ενημέρω¬ 
ση των καρτελών με τις μεταβολές που επέρχονται ώστε 
να υπάρχει άμεση ενημέρωση. Από τα δελτία καταναλω¬ 
τών τα στοιχεία μεταφέρονται στον υπολογιστή ώστε να 
δίνεται η δυνατότητα άμεσης πληροφόρησης της Διοίκη¬ 
σης και των καταναλωτών σε οτιδήποτε και αναζητηθεί. 

Το γραφείο λογιστηρίου ταμείου σε συνεργασία με τη 
μηχανογράφηση διενεργεί έλεγχο πληρωμών των υπο¬ 
χρεώσεων των καταναλωτών και στη συνέχεια εκδίδονται 
ειδοποιήσεις διακοπών αρχικά και αν δε συμμορφωθεί ο 
καταναλωτής εκδίδονται καταστάσεις διακοπών και προ¬ 
βαίνουν σε διακοπές υδροδότησης. 

Το γραφείο λογιστηρίου ταμείου έχειτην ευθύνη για την 
αποστολή των αποδείξεων (λογαριασμών) προς τους κα¬ 
ταναλωτές μέσω του γραφείου υδρομέτρησης. 

Το γραφείο λογιστηρίου ταμείου ευθύνεται για τη μη 
σωστή λειτουργία του και υπόκειται σε έλεγχο χωρίς προ¬ 
ειδοποίηση από τον Προϊστάμενο Οικονομικών Υπηρε¬ 
σιών τουλάχιστο μια φορά το μήνα. 

Τ ο συντονισμό του γραφείου έχει ο Υπεύθυνος του γρα¬ 
φείου λογιστηρίου ταμείου. 

Αρμοδιότητες υδρομετρητών - ελεγκτών 

Το επιχειρησιακή μονάδα υδρομέτρησης και ελέγχου 
είναι αρμόδια για: 

Την καταμέτρηση της κατανάλωσης ύδατος. 

Το μοίρασμα των αποδείξεων προς τους καταναλωτές. 

Την καταγραφή των υδρομέτρων που δε λειτουργούν 
σωστά και την ενημέρωση σχετικά των καταναλωτών αλ¬ 
λά και του γραφείου μητρώου καταναλωτών. 

Τον έλεγχο σε περίπτωση που διαπιστωθεί ασυνήθιστη 
ή αδικαιολόγητη κατανάλωση που οφείλεται σε διαρροή, 
χαλασμένο υδρόμετρο, επηρεασμό από το πιεστικό, θο¬ 
λό υδρόμετρο κ.λπ. Στις περιπτώσεις αυτές ειδοποιούν 
τους καταναλωτές αλλά και το γραφείο μητρώου κατανα¬ 
λωτών για τις περαιτέρω ενέργειες. 

Τη διακοπή παροχών και επανασυνδέσεων σε περιπτώ¬ 
σεις. καθυστερήσεωνπληρωμών σύμφωνα με τις εντολές 
του γραφείου λογιστηρίου - ταμείου. 

Τον έλεγχο των υδρομέτρωντων καταναλωτών σύμφω¬ 
να με τις εντολές του γραφείου λογιστηρίου - ταμείου. 

Το σφράγισμα όλων των υδρομέτρων των καταναλω¬ 
τών ώστε να διενεργείται πλήρης και ασφαλής έλεγχος 
αυτών από τους υδρομετρητές και να αποφεύγονται τυ¬ 
χόν προβλήματα. 

Την παραλαβή καθημερινά των προβληματικών υδρο¬ 


μέτρων με σκοπό τη συντήρησή τους και την επαναλει¬ 
τουργία τους εφόσον αυτό είναι δυνατό. 

Ανάλυση εργασίας υδρομέτρησης και ελέγχου 

Οι υδρομετρητές καθημερινά ξεκινούν για την καταμέ¬ 
τρηση της κατανάλωσης νερού από τα υδρόμετρα των 
πελατών έχοντας μαζί τους το κατάλληλο βιβλίο. 

Εφόσον διαπιστώσουν ότι κάποιο υδρόμετρο παρου¬ 
σιάζει πρόβλημα σημειώνουν αυτό στο βιβλίο και ειδοποι- 
ούντονπελάτη καταναλωτή αφήνοντάςτου σημείωμα. Οι 
βλάβες που διαπιστώνονται είναι: 

1. Διαρροή 

2. Θολό υδρόμετρο 

3. Χαλασμένο υδρόμετρο 

4. Χαλασμένη χιλιάδα 

5. Χαλασμένη εκατοντάδα 

6. Δείκτες σπασμένοι 

7. Επηρεασμός από το πιεστικό της οικοδομής. 

Στις ανωτέρω περιπτώσεις και ειδικότερα για τις περι¬ 
πτώσεις 2, 3, 4, 5 και 6 αφού ενημερωθεί ο καταναλωτής 
προβαίνουμε σε άμεση αλλαγή του υδρομέτρου και αφε¬ 
τέρου χρεώνουμε ενδεικτικά κατανάλωση βάζοντάς την 
μέσα σε κύκλο ώστε να γνωρίζουμε ότι πρόκειται για έν¬ 
δειξη μη καταμετρηθείσα. 

Σε περίπτωση που αντιμετωπίζουμε τις περιπτώσεις 1, 
και 7 ειδοποιούμε τους καταναλωτές αφήνοντάςτους ση¬ 
μείωμα ώστε να προβούν σε διόρθωση του προβλήματος 
που αντιμετωπίζουν. 

Όταν αντιμετωπίζουμε περιπτώσεις όπως: 

Κλειστός χώρος υδρομέτρου 

Υδρόμετρο μέσα σε οίκημα 

Σκεπασμένο υδρόμετρο 

Εργαζόμενος καταναλωτής 

τότε αφήνουμε αυτά σε εκκρεμότητα και διενεργούμε 
πάλι έλεγχο είτε αργότερα εφόσον ο καταναλωτής έχει 
επιστρέφει είτε άλλη ημέρα που ο καταναλωτής θα βρί¬ 
σκεται σπίτι του. Αυτή τη διεργασία φροντίζουμε να την 
τελειώνουμε σε χρονικό διάστημα όχι μεγαλύτερο των 
πέντε (5) ημερών ώστε να μην έχουμε εκκρεμότητες και 
το έργο μας να καθίσταται ευκολότερο. Επίσης στις περι¬ 
πτώσεις αυτές ειδοποιούμε με σημείωμα τους καταναλω¬ 
τές να προβούν στις απαραίτητες ενέργειες ώστε το 
υδρόμετρο να μεταφερθεί σε χώρο προσβάσιμο και κατά 
προτίμηση έξω από το οικόπεδο σε περίπτωση μονοκα¬ 
τοικιών. Εάν ο καταναλωτής δεν συμμορφώνεται με τις 
υποδείξεις της υπηρεσίας τότε η χρέωση γίνεται ενδει¬ 
κτικά και κατά περίπτωση σημειώνοντας την ένδειξη σε 
κόκκινο κύκλο ώστε να γνωρίζουμε ότι πρόκειται για εν¬ 
δεικτική κατανάλωση. 

Όταν αντιμετωπίζουμε περιπτώσεις όπως: 

Αλλαγή υδρομέτρου 

Μεταφορά υδρομέτρου 

τότε σημειώνουμε στο βιβλίο τον αριθμότου νέου υδρο¬ 
μέτρου καθώς και το σημείο που έχει μεταφερθεί ώστε οι 
μεταβολές αυτές να γίνουν γνωστές τόσο στο γραφείο 
μητρώου καταναλωτών και μηχανογράφησης όπου κατα- 
χωρούνται όλες οι παρατηρήσεις που αναφέρονται στα 
βιβλία. 

Σε όλες τις παραπάνω περιπτώσεις λαμβάνει γνώση ο 
Προϊστάμενος Οικονομικών Υπηρεσιών καιτο μητρώο κα¬ 
ταναλωτών ώστε να προγραμματίσει τον τρόπο με τον 
οποίο θα επέμβει καιτο χρόνο που θα επέμβει. 

Στην αρμοδιότητα των υδρομετρητών είναι επίσης να 
αναφέρουν εφόσον διαπιστώσουν κάτι τέτοιο φυσικά πα- 

ράνομες συνδέσεις, αναστροφή υδρομέτρου. Τις περι¬ 
πτώσεις αυτές τις ελέγχουν και εφόσον ο έλεγχος απο- 
δειχθεί θετικός τότε η Δ. Ε.Υ.Α. Κιλκίς προβαίνει σε διακο¬ 
πή υδροδότησης και σε πρόστιμο - προς τον καταναλωτή 
που διενήργησε την παράνομη πράξη - το ποσό του προ¬ 
στίμου αποφασίζεται με πάγια απόφαση του Δ.Σ. της 
ΔΕΥΑ Κιλκίς. Εφόσον δεν υπάρξει τακτοποίηση της εκ¬ 
κρεμότητας μπορεί να προσφύγει η ΔΕΥΑ Κιλκίς και σε 
ποινική δίωξη μέσω της δικαστικής οδού. 

Η επιχειρησιακή μονάδα υδρομέτρησης - ελέγχου είναι 
αρμόδια και υπεύθυνη για την αποστολή των λογαρια¬ 
σμών στους καταναλωτές τις οποίες και διενεργεί σε συ¬ 
νεργασία με το γραφείο λογιστηρίου - ταμείου από το 
οποίο δέχεται και τους λογαριασμούς που πρέπει να απο- 
στείλει. Ο υπεύθυνος ελεγκτής ελέγχει όλες τις υπερβο¬ 
λικές καταναλώσεις που παρουσιάζονται στα υδρόμετρα 
των καταναλωτών και πριν εκδοθούν οι λογαριασμοί ώστε 
να ελαχιστοποιούνται οι περιπτώσεις υπερβολικών κατα¬ 
ναλώσεων χωρίς να ελεγχθούν. Επίσης διενεργεί έλεγ- 
χους στα υδρόμετρα των καταναλωτών μετά από αίτηση 
των ιδίων ώστε να διαπιστωθεί το πρόβλημα όπως το πα¬ 
ρουσίασε με την αίτησή του ο καταναλωτής. Σε συνεργα¬ 
σία με τους υδρομετρητές χρεώνουν τα κυβικά στις περι¬ 
πτώσεις που δεν είναι δυνατή η καταμέτρηση λόγω των 
προβλημάτων που αναφέρθησαν παραπάνω για τις ανά¬ 
λογες περιπτώσεις. 

Επίσης σε συνεργασία με το γραφείο λογιστηρίου - τα¬ 
μείου ελέγχει και καταγράφει τον Α/Τ καταναλωτή ώστε 
να γραφεί αυτός στην καρτέλα του καταναλωτή. Διενερ¬ 
γεί έλεγχο στις εγκαταστάσεις των υδρομέτρων των οι¬ 
κοδομών που συνδέονται για πρώτη φορά με το δίκτυο 
ύδρευσης αποχέτευσης για να ελέγξει τη σειρά με την 
οποία τοποθετήθηκαν τα υδρόμετρο και να καταχωρήσει 
σε κάθε υδρόμετρο το αναλογούν σε αυτό Α/Τ καταναλω¬ 
τή. Τον ίδιο έλεγχο διενεργεί και στις παλαιές οικοδομές 
για να διαπιστώσει τυχόν μετακίνηση ή αλλαγή θέσης του 
υδρομέτρου οπότε και προβαίνει σε αλλαγή του Α/Τ κα¬ 
ταναλωτή για να συ μφωνεί αυτός με τη νέα θέση υδρομέ¬ 
τρου. 

Η επιχειρησιακή μονάδα Υδρομέτρησης και ελέγχου 
και κάθε ένας προσωπικά ευθύνονται απεριόριστα για τη 
σωστή καταγραφή των ενδείξεων, τον έλεγχο αυτών, τη 
γνωστοποίηση των περιπτώσεων προβλημάτων που πα¬ 
ρουσιάζονται και ελέγχονται από τον Προϊστάμενο Οικο¬ 
νομικών Υπηρεσιών. 

Υπεύθυνος της μονάδας είναι ο Υπεύθυνος του γραφεί¬ 
ου ο οποίος διενεργεί και τον καθημερινό προγραμματι¬ 
σμό της εργασίας που θα επιτελέσει το γραφείο και ελέγ¬ 
χει την υλοποίηση των εντολών που δίνονται καθημερινά. 

Γνωστοποιείται ότι οι υδρομετρητές πρέπει να διενερ¬ 
γούν την καταμέτρηση μέσα στον ετήσιο προγραμματι¬ 
σμό όπως αυτός έχει γνωστοποιηθεί στο αρμόδιο τμήμα 
ώστε οι λογαριασμοί να ακολουθούν την περιοδικότητα 
του τριμήνου. 

Τέλος η επιχειρησιακή μονάδα υδρομέτρησης και ελέγ- 
χου. 

Προβαίνει σε επανασυνδέσεις λόγω διακοπής υδροδό¬ 
τησης με απόλυτη προτεραιότητα και στο διάστημα της 
ημέρας. 

Προβαίνει σε διακοπές υδροδότησης με βάση τις κατα¬ 
στάσεις που δίνονται από τη διαχείριση γραφείου λογι¬ 
στηρίου - ταμείου και ελέγχεται για την υλοποίηση των 
διακοπών από τοντμηματάρχη τεχνικών υπηρεσιών. 


Προβαίνει σε έλεγχο υδρομέτρων για τις περιπτώσεις 
που υποβάλλουν αιτήσεις οι καταναλωτές όπως αυτές 
διαβιβάζονται από το γραφείο λογιστηρίου - ταμείου. 

Μηχανογράφηση - προγραμματισμός Η/Υ 

Η μονάδα μηχανογράφησης της Δ. Ε.Υ.Α. Κιλκίς φροντί¬ 
ζει για τη συνεχή ενημέρωση των καρτελών των κατανα¬ 
λωτών. 

Καθημερινά εκτυπώνει την κατάσταση εσόδων του τα¬ 
μείου από τα αποκόμματα αποδείξεων των καταναλωτών. 
Στη συνέχεια μεταβιβάζει την κατάσταση ταμείου προςτο 
λογιστήριο για έλεγχο. 

Εκδίδει τους λογαριασμούς αποδείξεων στο καθορι¬ 
σμένο χρονικό διάστημα όπως αυτό έχει προσδιορισθεί 
από το Δ.Σ. 

Εκδίδει και τους βεβαιωτικούς καταλόγους πριν από 
την έκδοση των αποδείξεων και ελέγχει αυτούς ως προς 
την ορθότητά τους. 

Προβαίνει σε καταχώρηση των ενδείξεων στις καρτέλες 
των καταναλωτών αντλώντας στοιχεία από τα βιβλία που 
προηγουμένως έχουν ενημερώσει οι υδρομετρητές-κα- 
ταμετρητές της Επιχείρησης. 

Εκδίδει καταστάσεις ειδοποιήσεων - διακοπών τις οποί¬ 
ες και προωθεί προς τους υδρονομείς και ελεγκτές προς 
υλοποίηση. Στη συνέχεια και για το χρονικό διάστημα που 
επακολουθούν διακοπές και ενημερώνεται καθημερινά 
το ταμείο για τους πελάτες που προέβησαν σε εξόφληση 
του λογαριασμού τους ώστε να διαγραφούν από τις κα¬ 
ταστάσεις διακοπών. 

Παρακολουθεί την εξέλιξη των λογαριασμών των κατα¬ 
ναλωτών και σε περίπτωση που διαβλέψει ασυνήθους φύ¬ 
σης κατανάλωση σε καταναλωτές διαβιβάζει το γεγονός 
προς τους υδρονομείς οι οποίοι προβαίνουν σε έλεγχο 
των περιπτώσεων. 

Τέλος φροντίζει για πάσης φύσης εργασία που πρέπει 
ναεκτελεσθείαπότη μηχανογράφηση καιενημερώνει πα¬ 
ράλληλα όλα τα αρμόδια τμήματα της Υπηρεσίας που 
σχετίζονται με το γεγονός. 

Ο Προϊστάμενος Οικονομικών Υπηρεσιών ελέγχει αιφ¬ 
νιδιαστικά μια φορά τουλάχιστον το μήνα τη μηχανογρά¬ 
φηση για τον τρόπο λειτουργίας του και ενδεικτικά προ¬ 
βαίνει σε έλεγχους καρτελών καταναλωτών για να διαπι¬ 
στώσει το βαθμό ενημερότητας που υπάρχει. 
Υπενθυμίζεται ότι σε περίπτωση που διαπιστωθεί λανθα¬ 
σμένη ένδειξη ή καταγραφή που οφείλεται σε άλλη αιτία 
η μηχανογράφηση θα πρέπει να ενημερώσει αμέσως τον 
Προϊστάμενο Οικονομικών Υπηρεσιών διότι σε αντίθετη 
περίπτωση θα θεωρηθεί υπεύθυνο το γραφείο για τη μη 
σωστή λειτουργία. Κάθε ελλιπής ενημέρωση του τμήμα¬ 
τος έχει ως συνέπεια να δεχθεί ο υπεύθυνος του γραφεί¬ 
ου τις σχετικές παρατηρήσεις και ποινές για τη μη σωστή 
τήρηση της λειτουργίας του γραφείου προμηθειών. 

Άρθρο 26.1 

Γ ραφείο Διεύθυνσης - επικοινωνίας με πολίτες 

Το γραφείο υπάγεται απευθείας στο Γενικό Διευθυντή 
της Επιχείρησης. 

Συνεργάζεται και συνεπικουρείται από τα στελέχη της 
Διοικητικής και Οικονομικής Υπηρεσίας. 

Έχει τις εξής αρμοδιότητες: 

Την καταγραφή των τηλεφωνημάτων διαμαρτυρίας ή 
έλλειψης υδροδότησης, ή προβλημάτων ορισμένων πε¬ 
ριοχών και την ενημέρωση του αρμόδιου τμήματος βλα- 




322 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


βών ώστε να προβεί στην ενδεδειγμένη ενέργεια με σκο¬ 
πό την αποκατάσταση της βλάβης. 

Την ενημέρωση με σοβαρότητα και νηφαλιότητα των 
καταναλωτών που τηλεφωνούν προς την επιχείρηση για 
θέματα που άπτονται με τη Δ.Ε.Υ.Α. Κιλκίς. 


ΟΡΓΑΝΟΓΡΑΜΜΑ ΓΕΝΙΚΗΣ ΔΙΕΥΘΥΝΣΗΣ 
ΓΕΝΙΚΟΣ ΔΙΕΥΘΥΝΤΗΣ 

1.1. ΓΡΑΦΕΙΟ ΔΙΕΥΘΥΝΣΗΣ - ΕΠΙΚΟΙΝΩΝΙΑ ΜΕ ΠΟΛΙ¬ 
ΤΕΣ 

1.1.1. ΥΠΕΥΘΥΝΟΣ ΓΡΑΦΕΙΟΥ 


ΟΡΓΑΝΙΚΕΣ ΘΕΣΕΙΣ ΓΕΝΙΚΗΣ ΔΙΕΥΘΥΝΣΗΣ 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ ΘΕΣΕΩΝ 


ΠΕ 

ΤΕ 

ΔΕ 

ΥΕ 

ΓΕΝΙΚΗ ΔΙΕΥΘΥΝΣΗ 

1 




ΓΡΑΦΕΙΟ ΔΙΕΥΘΥΝΣΗΣ - 
ΕΠΙΚΟΙΝΩΝΙΑΣ ΜΕ ΠΟΛΙΤΕΣ 



1 


ΣΥΝΟΛΟ 

1 


1 


ΣΥΝΟΛΙΚΟΣ ΑΡΙΘΜΟΣ 

2 

ΕΚΤΑΚΤΟ ΠΡΟΣΩΠΙΚΟ ΓΙΑ ΓΡΑΦΕΙΟ 
ΔΙΕΥΘΥΝΣΗΣ - ΕΠΙΚΟΙΝΩΝΙΑΣ ΜΕ 
ΠΟΛΙΤΕΣ 

1 


Άρθρο 27 

Συσκέψεις της διοικητικής και οικονομικής υπηρεσίας 

Ο Προϊστάμενος Διοικητικών και Οικονομικών Υπηρε¬ 
σιών καλεί υποχρεωτικά τουλάχιστο μία φορά τη βδομά¬ 
δα (επιλογή ημέρας) τους υπευθύνους των γραφείων 
προκειμένου: 

Να ενημερώσουν για την πορεία των εργασιών κάθε 
γραφείου και το πρόγραμμα των εργασιών που θα επακο¬ 
λουθήσει. 

Να συντονίσουν τις εργασίες των γραφείων και να δώ¬ 
σει σε αυτά τις κατάλληλες οδηγίες. 

Να επιλύσουν κάθε πρόβλημα που έχει περιέλθει σε γνώ¬ 
ση του ή τίθεται από τους προϊσταμένους των γραφείων. 

Να ενημερώσουν τους Υπευθύνους των γραφείων για 
τις αποφάσεις του Δ.Σ. του Διευθυντή και του ιδίου. 


ΟΡΓΑΝΟΓΡΑΜΜΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ 
ΥΠΗΡΕΣΙΑΣ 

ΔΙΟΙΚΗΤΙΚΗ ΥΠΗΡΕΣΙΑ 

ΠΡΟΪΣΤΑΜΕΝΟΣ ΔΙΟΙΚΗΤΙΚΗΣ ΟΙΚΟΝΟΜΙΚΗΣ ΥΠΗ¬ 
ΡΕΣΙΑΣ 

1.1. ΓΡΑΦΕΙΟ ΓΡΑΜΜΑΤΕΙΑΣ - ΠΡΟΣΩΠΙΚΟΥ 

1.1.1. ΥΠΕΥΘΥΝΟΣ ΓΡΑΦΕΙΟΥ ΓΡΑΜΜΑΤΕΙΑΣ ΠΡΟΣΩ¬ 
ΠΙΚΟΥ 

1.2. ΓΡΑΦΕΙΟ ΠΡΟΜΗΘΕΙΩΝ 

1.2.1. ΥΠΕΥΘΥΝΟΣ ΓΡΑΦΕΙΟΥ ΠΡΟΜΗΘΕΙΩΝ. 

1. ΟΙΚΟΝΟΜΙΚΗ ΥΠΗΡΕΣΙΑ 

ΓΡΑΦΕΙΟ ΛΟΓΙΣΤΗΡΙΟΥ - ΤΑΜΕΙΟΥ 

2.1. ΥΠΕΥΘΥΝΟΣ ΓΡΑΦΕΙΟΥ ΛΟΓΙΣΤΗΡΙΟΥ - ΤΑΜΕΙΟΥ 


ΟΡΓΑΝΙΚΕΣ ΘΕΣΕΙΣ ΕΡΓΑΣΙΑΣ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗΡΕΣΙΑΣ 


ΟΡΓΑΝΙΚΗ ΜΟΝΑΔΑ 

ΑΡΙΘΜΟΣ ΘΕΣΕΩΝ 


ΠΕ 

ΤΕ 

ΔΕ 

ΥΕ 

ΓΡΑΦΕΙΟ ΓΡΑΜΜΑΤΕΙΑΣ - ΠΡΟΣΩΠΙΚΟΥ 

1 


1 


ΓΡΑΦΕΙΟ ΠΡΟΜΗΘΕΙΩΝ 



1 


ΓΡΑΦΕΙΟ ΛΟΓΙΣΤΗΡΙΟΥ ΤΑΜΕΙΟΥ 

1 


4 


ΣΥΝΟΛΟ 

2 


6 


ΣΥΝΟΛΙΚΟΣ ΑΡΙΘΜΟΣ 

8 

ΕΚΤΑΚΤΟ ΠΡΟΣΩΠΙΚΟ ΓΙΑ ΓΡΑΦΕΙΟ 
ΓΡΑΜΜΑΤΕΙΑΣ - ΠΡΟΣΩΠΙΚΟΥ 

1 

ΕΚΤΑΚΤΟ ΠΡΟΣΩΠΙΚΟ ΓΙΑ ΓΡΑΦΕΙΟ 
ΠΡΟΜΗΘΕΙΩΝ 

1 

ΕΚΤΑΚΤΟ ΠΡΟΣΩΠΙΚΟ ΓΙΑ ΓΡΑΦΕΙΟ 
ΛΟΓΙΣΤΗΡΙΟΥ ΤΑΜΕΙΟΥ 

1 

Άρθρο 28 

Προσωπικό Δ.Ε.Υ.Α. Κιλκίς 

Τακτικό και έκτακτο προσωπικό 

1. Η σχέση εργασίας που συνδέει το απασχολούμενο 
στη Δ.Ε.Υ.Α. Κιλκίς προσωπικό είναι η σχέση εργασίας 
ιδιωτικού δικαίου αορίστου χρόνου για το τακτικό προ¬ 
σωπικό και ορισμένου χρόνου για το έκτακτο προσωπικό. 

2. Τακτικό προσωπικό είναι αυτό που κατέχει οργανικές 
θέσεις προβλεπόμενες από τον παρόντα Ο.Ε.Υ. και η όλη 
υπηρεσιακή - εργασιακή του σχέση και κατάσταση ρυθμί¬ 
ζεται αποκλειστικά απ’ αυτόν. 

3. Στις οργανικές θέσεις δεν μπορεί να διορισθεί κανέ¬ 
να πρόσωπο αν δεν έχει τα απαιτούμενα για κάθε θέση τυ¬ 
πικά προσόντα. 

4. Έκτακτο είναι το προσωπικό που προσλαμβάνεται με 
σύμβαση ορισμένου χρόνου για την παροχή υπηρεσιών ή 
για την αντιμετώπιση εκτάκτων αναγκών. 

Άρθρο 29 

Οργανικές θέσεις Προσωπικού 

Η οργανική σύνθεση και κατάταξη των θέσεωντου προ¬ 
σωπικού της Δ.Ε.Υ.Α. Κιλκίς κάθε κατηγορίας σε κλάδους 
είναι η ακόλουθη: 

1. Γενικός Διευθυντής (ΠΕ) 

1. Μία θέση (1) Γενικού Διευθυντή. 

2. Κλάδος ΠΕ Διοικητικός 

1. Δύο θέσεις (2) Διοικητικών Υπαλλήλων. 

3. Κλάδος ΠΕ Τεχνικός 

1. Μία θέση (1) Πολιτικών Μηχανικών. 

2. Μία θέση (1) Ηλεκτρολόγου Μηχανικού. 

3. Μία θέση (1) Χημικού Μηχανικού. 

4. Μία θέση (1) Τοπογράφου Μηχανικού. 

5. Μια θέση (1) Γεωλόγου. 

5. Κλάδος ΤΕ Τεχνικός 

1. Μία θέση (1) Τεχνολόγου Πολιτικού Μηχανικού. 

6. Κλάδος ΔΕ Διοικητικός Λογιστικός 

2. Μία θέση (1) χειριστού - Η/Υ. 

3. Δυο θέσεις (2) καταμετρητών. 

4. Δύο θέσεις (2) γραμματέων. 

5. Μία θέση (1) ταμία. 

6. Μία θέση (1) αποθηκαρίου. 

7. Κλάδος ΔΕ τεχνιτών γενικά. 

α) Δύο θέσεις (2) Ηλεκτρολόγων. 

β) Μία θέση (1) Μηχανικού οχημάτων. 

γ) Δύο θέσεις (2) Υδραυλικών. 

Δ) Δύο θέσεις (2) βοηθών υδραυλικών. 

ε) Τέσσερις θέσεις (4) χειριστών εκσκαπτικών Μηχανη¬ 
μάτων. 

ζ) Μία θέση (1) χειριστού αποφρακτικού - βυτιοφόρου - 
οδηγού. 

8. Κλάδος ΥΕ Εργατών. 

α) Μία θέση (1) τεχνίτη οικοδομικών έργων. 

β) Επτά θέσεις (7) εργατών γενικών καθηκόντων 
(ύδρευσης - αποχέτευσης, οικοδομικών, αποφράξεων). 

γ) Μία θέση (1) εργάτη για την εγκατάσταση Επεξεργα¬ 
σίας Λυμάτων. 

9. Σπουδαστές ΟΑΕΔ - ΛΑΕΚ 1 (ΑΝΩ ΤΩΝ 55) 

18 θέσεις σε συνεργεία ύδρευσης, αποχέτευσης, οικο¬ 
δόμοι, συντήρηση σχολείων, επισκευής και συντήρησης 
ηλεκτρομηχανολογικού εξοπλισμού, καθώς και σε γρα¬ 
φεία προμηθειών, γραμματείας, ταμείου, επικοινωνίας με 
τον πολίτη. 


Άρθρο 30 

Τρόπος Πρόσληψης προσωπικού 

1. Η πλήρωση των κενών θέσεων ενεργείται ύστερα από 
απόφαση του Διοικητικού Συμβουλίου της Επιχείρησης. 

2. Η πρόσληψη του προσωπικού γίνεται ύστερα από δη¬ 
μόσια πρόσκληση στον ημερήσιο τύπο με επιλογή που 
πραγματοποιείται από το Διοικητικό Συμβούλιο ή από Επι¬ 
τροπή που θα ορίσει το Δ.Σ., πάντοτε σύμφωνα με την νο¬ 
μοθεσία που διέπει τις ΔΕΥΑ και γενικά τη διαδικασία προ¬ 
σλήψεων. 

Άρθρο 31 

Γ ενικά προσόντα πρόσληψης προσωπικού 

Το προσωπικό που προσλαμβάνεται στη Δ.Ε.Υ.Α. Κιλκίς 
σε οργανική θέση θα πρέπει: 

Να έχει ελληνική Ιθαγένεια. 

Να είναι ηλικίας τουλάχιστον 21 ετών και όχι πάνω από 
35 ετών. Γιατο επιστημονικό το ανώτατο όριο ηλικίας ορί¬ 
ζεται του 45ο έτος. Για τον Διευθυντή το ανώτατο όριο 
ηλικίας ορίζεται το 55ο έτος. Για το ειδικό έκτακτο επι¬ 
στημονικό προσωπικό δεν προσδιορίζεται όριο ηλικίας. 
Όλα τα παραπάνω ισχύουν εφόσον δεν ορίζεται διαφο¬ 
ρετικά από την Ελληνική νομοθεσία. 

Να έχει εκπληρώσει προκειμένου για τους άνδρες τις 
στρατιωτικές του υποχρεώσεις ή να έχει απαλλαγεί νόμι¬ 
μα από αυτές. 

Να κριθεί ικανός ή ικανή για την εργασία που πρόκειται 
να προσφέρει ύστερα από εξέταση υγειονομικής υπηρε¬ 
σίας. 

Να μην έχει παραπεμφθεί και δικαστεί ή να μην έχει κα- 
ταδικασθεί για λιποταξία, κλοπή, ληστεία, υπεξαίρεση, 
απάτη, εκβιασμό, πλαστογραφία, απιστία, δωροδοκία, 
παράβαση καθήκοντος ή άλλο παρεμφερές αδίκημα. 

Να μην έχει απολυθεί για πειθαρχικό παράπτωμα από τη 
θέση του δημοσίου υπαλλήλου ή υπαλλήλωντων Ο.Τ.Α. ή 
Ν.Π.Δ.Δ. 

Να έχει τα τυπικά και ουσιαστικά προσόντα της ειδικό¬ 
τητας για την προσλαμβάνεται. 

Τυχόν παραγραφή αδικήματος ή παραπομπή ή καταδί¬ 
κη αποτελεί κώλυμα πρόσληψης και δεν αίρει το κώλυμα. 
Το ίδιο και η τυχόν απονομή χάριτος. 

Για την απόδειξη της συνδρομής των παραπάνω προϋ¬ 
ποθέσεων το προσλαμβανόμενο πρόσωπο πρέπει μαζί με 
την αίτηση πρόσληψης να υποβάλλει: 

Πιστοποιητικό Δήμου ή Κοινότητας (για διορισμό) - Λη¬ 
ξιαρχική πράξη γέννησης - Πιστοποιητικό Στρατολογίας 
(για άνδρες) - Αντίγραφο Ποινικού μητρώου - Πιστοποιη¬ 
τικό Εισαγγελίας ότι δεν διώκεται σαν φυγόδικος ή φυγό¬ 
ποινος. 

Επικυρωμένο αντίγραφο πτυχίου ή πιστοποιητικό 
σπουδών ή ειδικότητας ή εμπειρίας. 

Υπεύθυνη δήλωση Ν. 1599/1986 ότι δεν έχει παραπεμ¬ 
φθεί να δικαστεί για κάποιο από τα παραπάνω αδικήματα 
και ότι δεν τελεί υπό δικαστική αντίληψη ή απαγόρευση. 

Τυχόν άλλα στοιχεία που αναφέρονται στη διακήρυξη 
πρόσληψης. 

Θέση εργασίας όπως αυτές καθορίζονται στον Ο.Ε.Υ. 
δεν μπορεί να καταλάβει κανένα πρόσωπο το οποίο δεν 
έχει τα απαιτούμενα για τη συγκεκριμένη θέση τυπικά και 
ουσιαστικά προσόντα. Διορισμός που γίνεται κατά παρά¬ 
βαση του παρόντος κανονισμού ανακαλείται μέσα σε εύ¬ 
λογο χρονικό διάστημα που δεν μπορεί να υπερβαίνει το 

ένα έτος. Στην περίπτωση αυτή το πρόσωπο το οποίο διο¬ 
ρίσθηκε και απολύθηκε είναι υπεύθυνο για όσο χρονικό 
διάστημα υπηρέτησε σαν υπάλληλος, οι δε πράξεις του 
είναι έγκυρες. 

Για την πρόσληψη ενός ατόμου είναι δυνατόν να απαι¬ 
τηθούν επιπλέον των παραπάνω προσόντα, εφόσον προ- 
βλέπονται από την νομοθεσία την οποία υποχρεούται να 
τηρούν οι ΔΕΥΑ 

Άρθρο 32 

Πίνακας προσόντων προσωπικού 

1. ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

1.1. Γ ενικός Διευθυντής: 

Πολιτικός μηχανικός ή Ηλεκτρολόγος ή Τοπογράφος 
μηχανικός ή Χημικός Μηχανικός, μέλος του ΤΕΕ, απόφοι¬ 
τος πολυτεχνείου ή πολυτεχνικής σχολής του εσωτερι¬ 
κού ή ισότιμης αναγνωρισμένης σχολής του εξωτερικού, 
με τριετή εμπειρία σε μελέτες και κατασκευές έργων 
ύδρευσης - αποχέτευσης και ικανότητα διοίκησης. 

Άδεια άσκησης επαγγέλματος Μηχανικού. 

Πενταετής εμπειρία και ειδικές γνώσεις σε θέματα δη¬ 
μοτικών επιχειρήσεων. 

Γνώση μιας ξένης γλώσσας, επιπέδου ίίΓ5ΐ σθάίίίσαίθ. 

Ειδικές γνώσεις σε θέματα ύδρευσης αποχέτευσης και 
προστασίας του υδάτινου περιβάλλοντος ή αποδεικνυό- 
μενη πολυετής προϋπηρεσία στη διαχείριση συστημάτων 
ύδρευσης - αποχέτευσης. 

1.2. Προϊστάμενος Τεχνικών Υπηρεσιών: 

Πτυχίο Πολιτικού Μηχανικού ή Ηλεκτρολόγου Μηχανι¬ 
κού ή Τοπογράφου Μηχανικού, μέλος του ΤΕΕ, απόφοι¬ 
τος πολυτεχνείου ή πολυτεχνικής σχολής του εσωτερι¬ 
κού ή ισότιμης αναγνωρισμένης σχολής του εξωτερικού. 

Άδεια άσκησης επαγγέλματος Μηχανικού. 

Εμπειρία σε μελέτη ή κατασκευή ή επίβλεψη έργων 
ύδρευσης και αποχέτευσης. Γνώση μιας τουλάχιστον ξέ¬ 
νης γλώσσας. Γνώση Η/Υ. Εμπειρία στη διοίκηση. 

1.3. Προϊστάμενος Διοικητικών Οικονομικών υπηρε¬ 
σιών: 

Πτυχίο Ανώτατης Σχολής Οικονομικών Επιστημών- ή 
Βιομηχανικής ή Α.Σ.Ο.Ε.Ε. και διετής εμπειρία σε διοίκηση 
δημοτικών επιχειρήσεων, σε θέματα οικονομικού σχεδια- 
σμού και στην τήρηση λογιστικών βιβλίων γ’ κατηγορίας. 

Άδεια άσκησης επαγγέλματος λογιστή - φοροτεχνικού 
Α’ τάξης. 

1.5. Κλάδος ΠΕ Τεχνικός: 

1.5.1. Πολιτικός μηχανικός: 

Πτυχίο ή Δίπλωμα Τμήματος Πολιτικών Μηχανικών ΑΕΙ 
της ημεδαπής ή ισότιμων αντίστοιχης ειδικότητας σχο¬ 
λών της αλλοδαπής και τριετής εμπειρία στη μελέτη κα¬ 
τασκευή και επίβλεψη έργων ύδρευσης και αποχέτευσης. 

Άδεια άσκησης επαγγέλματος. 

1.5.2. Ηλεκτρολόγος μηχανικός. 

Απόφοιτος τμήματος ηλεκτρολόγων μηχανικών πολυ¬ 
τεχνείου ή πολυτεχνικής σχολής του εσωτερικού ή ισότι¬ 
μης αναγνωρισμένης σχολής του εξωτερικού και τριετής 
εμπειρία στην εγκατάσταση και συντήρηση ηλεκτρομη- 
χανολογικού εξοπλισμού αντλιοστασίων ισχύος μεγαλύ¬ 
τερης των 400 ΗΡ. 

Άδεια άσκησης επαγγέλματος. 

1.5.3. Χημικός μηχανικός. 

Απόφοιτος τμήματος χημικών μηχανικών πολυτεχνείου 
ή πολυτεχνικής σχολής του εσωτερικού ή ισότιμης ανα¬ 
γνωρισμένης σχολής του εξωτερικού και τριετής εμπει¬ 


ρία σε οργάνωση χημείου σε θέση ιδιωτικής ή δημόσιας 
επιχείρησης, εμπειρία στη λειτουργία σταθμών επεξερ¬ 
γασίας λυμάτων και στον ποιοτικό έλεγχο νερού και απο¬ 
βλήτων. 

Άδεια άσκησης επαγγέλματος. 

1.5.4. Τοπογράφος μηχανικός: 

Απόφοιτος τμήματος Τοπογράφων Μηχανικών πολυτε¬ 
χνείου ή πολυτεχνικής σχολής του εσωτερικού ή ισότιμης 
αναγνωρισμένης σχολής του εξωτερικού και τριετής 
εμπειρία στη μελέτη κατασκευή και επίβλεψη δικτύων 
ύδρευσης και αποχέτευσης. 

Άδεια άσκησης επαγγέλματος. 

2. ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

2.1. Κλάδος ΤΕ Τεχνικός 

Τεχνολόγος Πολιτικός μηχανικός. 

Πτυχίο Τ.Ε.Ι. αντίστοιχου τμήματος και διετής εμπειρία 
σε κατασκευές ή επιβλέψεις υδραυλικών ή αποχετευτι¬ 
κών έργων. 

Άδεια άσκησης επαγγέλματος. 

3. ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

3.1. Κλάδος ΔΕ Διοικητικός - Λογιστικός 

Απολυτήριο Λυκείου, άριστη γνώση - χειρισμού Η/Υ. 

3.2. Κλάδος ΔΕ Αποθηκάριων 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολυκλαδικού λυκείου ή τεχνικού επαγγελ¬ 
ματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής 

άδεια άσκησης επαγγέλματος τεχνίτη υδραυλικού, 
σύμφωνα με το Π.Δ. 55/2000, άδεια οδήγησης αυτοκινή¬ 
του, γνώση χειρισμού Η/Υ. 

3.3. Κλάδος ΔΕ καταμετρητών 

Απολυτήριο Λυκείου, γνώση χειρισμού Η/Υ και άδεια 
οδήγησης αυτοκινήτου. 

3.4. Κλάδος ΔΕ τεχνιτών 

3.4.1. Ηλεκτρολόγος 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολυκλαδικού λυκείου ή τεχνικού επαγγελ¬ 
ματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής. 

άδεια άσκησης επαγγέλματος ηλεκτρολόγου, Γ ειδικό¬ 
τητας 100 I<νν και άδεια οδήγησης αυτοκινήτου. 

3.4.2. Τεχνίτης οχημάτων. 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολυκλαδικού λυκείου ή τεχνικού επαγγελ¬ 
ματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής. 

άδεια άσκησης επαγγέλματος τεχνίτη οχημάτων, και 
άδεια οδήγησης αυτοκινήτου. 

3.4.3. Τεχνίτης Υδραυλικός 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολύ κλαδικού λυκείου ή τεχνικού επαγγελ¬ 
ματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής 

άδεια άσκησης επαγγέλματος τεχνίτη υδραυλικού, 
σύμφωνα με το Π.Δ. 55/2000 και άδεια οδήγησης αυτοκι¬ 
νήτου. 

3.4.4. Βοηθός Υδραυλικός 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολύ κλαδικού λυκείου ή τεχνικού επαγγελ¬ 
ματικού λυκείου ή τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής 

άδεια άσκησης επαγγέλματος βοηθού υδραυλικού, 
σύμφωνα με το Π.Δ. 55/2000 και άδεια οδήγησης αυτοκι¬ 
νήτου. 

3.4.5. Χειριστής Μηχανημάτων έργων 

Ομώνυμο ή αντίστοιχο πτυχίο ή δίπλωμα ή απολυτήριος 
τίτλος ενιαίου πολύ κλαδικού λυκείου ή τεχνικού επαγγελ¬ 
ματικού λυκείου ή Τεχνικής επαγγελματικής σχολής δευ¬ 
τεροβάθμιας εκπαίδευσης ή Α’ ή Β’ κύκλου σπουδών τε¬ 
χνικών επαγγελματικών εκπαιδευτηρίων ή τομέων ινστι¬ 
τούτων επαγγελματικής κατάρτισης ή σχολών μαθητείας 
του ΟΑΕΔτου Ν. 1346/1983 (ΦΕΚ46/Α’) ή άλλος ισότιμος 
και αντίστοιχος τίτλος σχολικών μονάδων της ημεδαπής 
ή αλλοδαπής 

Άδεια ομάδας μηχανημάτων Β', τάξης Γ’ σύμφωνα με το 
Π.Δ. 31/1990 ή άδεια ομάδας μηχανημάτων Γ, τάξης Γ’ 
σύμφωνα με το Δ 22/1976 και άδεια οδήγησης αυτοκινή¬ 
του. 

4. ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

4.1. Τεχνίτες οικοδομικών έργων 

Πενταετής προϋπηρεσία σε οικοδομικές εργασίες και 
άδεια οδήγησης αυτοκινήτου. 

4.2. Εργάτες 

Απολυτήριο πρωτοβάθμιας εκπαίδευσης και άδεια οδή¬ 
γησης αυτοκινήτου. 

Άρθρο 33 

Ανώτατος αριθμός προσωπικού 

1.0 ανώτατος αριθμός προσωπικού που μπορεί να υπη¬ 
ρετεί στη Δ.Ε.Υ.Α. Κιλκίς δεν μπορεί σε καμιά περίπτωση 
να υπερβαίνει τον αριθμό των θέσεων που προβλέπονται 
στο οργανόγραμμα του παρόντος οργανισμού. 

Για την εξεύρεση του αριθμού του υπηρετούντος προ¬ 
σωπικού αθροίζονται οι θέσεις: 

-του προσωπικού που κατέχει οργανικές θέσεις 

- του προσωπικού ιδιωτικού δικαίου που υπηρετούσε 
στην υπηρεσία ύδρευσης και αποχέτευσης του Δήμου και 
κατέστη προσωπικό της επιχείρησης. 

-του τακτικού διαβαθμισμένου προσωπικού της υπηρε¬ 
σίας ύδρευσης και αποχέτευσης του Δήμου που μετατά¬ 
χθηκε στη Δ.Ε.Υ.Α. Κιλκίς 


Δηλαδή το άθροισμα των θέσεων του προσωπικού που 
αναφέραμε ανωτέρω δεν μπορεί σε καμιά περίπτωση να 
υπερβαίνει τον αριθμό θέσεων του οργανογράμματος 
της Δ.Ε.Υ.Α. Κιλκίς. 

2. Στις παραπάνω θέσεις δενλαμβάνεται υπόψη ο αριθ¬ 
μός του προσωπικού που τυχόν υπηρετεί σε κάθε δεδο¬ 
μένη στιγμή με σύμβαση εργασίας ιδιωτικού δικαίου ορι¬ 
σμένου χρόνου ή με μίσθωση έργου. 

3. Οι θέσεις εργασίας που αναφέρονται στο οργανό¬ 
γραμμα δεν είναι απαραίτητο να καλύπτονται όλες και η 
στελέχωση των διαφόρων επιχειρησιακών μονάδων με 
τακτικό προσωπικό γίνεται ανάλογα με τις υπάρχουσες 
ανάγκες, μετά από σχετική απόφαση του Δ.Σ. της Δ.Ε.Υ.Α. 
Κιλκίς. 

ΚΑΘΗΚΟΝΤΑ ΠΕΡΙΟΡΙΣΜΟΙ ΚΑΙ ΑΣΤΙΚΗ ΕΥΘΥΝΗ ΤΟΥ 
ΠΡΟΣΩΠΙΚΟΥ ΤΗΣ Δ.Ε.Υ.Α. ΚΙΛΚΙΣ 

ΘΕΜΕΛΙΩΔΗ ΚΑΘΗΚΟΝΤΑ 
Άρθρο 34 

Νομιμότης υπηρεσιακών ενεργειών 

Ο απασχολούμενος στη Δ.Ε.Υ.Α. Κιλκίς είναι υπεύθυνος 
για την εκτέλεση των καθηκόντων του και την νομιμότητα 
των ενεργειών του. 

Ο εργαζόμενος οφείλει να υπακούσει στις εντολές των 
προϊσταμένων του. 

Σε περίπτωση που η εντολή είναι παράνομη ο εργαζό¬ 
μενος χωρίς αναβολή οφείλει να το αναφέρει στον υπεύ¬ 
θυνο και εφόσον υπάρχει εμμονή από πλευράς του οφεί¬ 
λει να εκτελέσει την εντολή μεευθύνητου υπευθύνουτου. 
Με ευθύνη του υπευθύνου ή εγγραφή αναφορά του ερ¬ 
γαζομένου τίθεται υπόψη του Προϊστάμενου Υπηρεσίας 
προς επίλυση και σε περίπτωση μη διευθέτησης του ζη¬ 
τήματος τίθεται υπόψη του Διευθυντή της Δ.Ε.Υ.Α. Κιλκίς 
για οριστική επίλυση του θέματος. 

Άρθρο 35 

Ώρες εργασίας και ημέρες εργασίας. 

1. Για τις ώρες της εβδομαδιαίας εργασίας του προσω¬ 
πικού που απασχολείται με σχέση εργασίας ιδιωτικού δι¬ 
καίου ισχύουν οι διατάξεις της Εργατικής Νομοθεσίας. 
Σήμερα το ωράριο είναι 40 ώρες ανά εβδομάδα. 

2. Η εβδομαδιαία απασχόληση του προσωπικού ύστερα 
από απόφαση του Διοικητικού Συμβουλίου της Δ.Ε.Υ.Α. 
Κιλκίς μπορεί να φθάσει μέχρι τις (48) σαράντα οκτώ 
ώρες. Η επιπλέον αυτή απασχόληση χαρακτηρίζεται σαν 
υπερεργασία σύμφωνα με το άρθρο 649 του Α.Κ και κα¬ 
ταβάλλεται στους εργασθέντες συμπληρωματική αμοιβή 
προσαυξημένη κατά τα ποσοστά που ορίζονται από την 
εργατική Νομοθεσία. Για τις επιπλέον των σαράντα οκτώ 
(48) ωρών εργασία η οποία χαρακτηρίζεται υπερωρία 
ισχύουν τα οριζόμενα από την εργατική Νομοθεσία. 

Άρθρο 36 
Διαγωγή 

1. Οι υπάλληλοιτης Δ.Ε.Υ.Α. Κιλκίς οφείλουν να διάγουν 
εντός και εκτός της υπηρεσίας κατά τρόπο, ώστε να καθί¬ 
στανται άξιοι της κοινής εμπιστοσύνης και εκτίμησης. 

2. Οι υπάλληλοι οφείλουν να συμπεριφέρονται με ευγέ¬ 
νεια και προθυμία προς τους πολίτες. 

Άρθρο 37 

Αστική ευθύνη υπαλλήλων 

1. Ο απασχολούμενος στη Δ.Ε.Υ.Α. Κιλκίς ευθύνεται 
απέναντι στην επιχείρηση για κάθε ζημιά την οποία προ¬ 
ξένησε σε αυτή από δόλο ή βαριά αμέλεια κατά την εκτέ¬ 
λεση των καθηκόντων του, καθώς και για τις αποζημιώ¬ 
σεις στις οποίες υποβλήθηκε η επιχείρηση έναντι τρίτων 
εξαιτίας παράνομων πράξεων ή παραλείψεών του, κατά 
την εκτέλεση των καθηκόντων του, οι οποίες επίσης έγι¬ 
ναν από δόλο ή βαριά αμέλεια. 

2. Το Διοικητικό Συμβούλιο σε κάθε περίπτωση και εκτι¬ 
μώντας τις κάθε φορά ειδικές συνθήκες και περιστάσεις 
καταλογίζει στον υπάλληλο τη ζημία που επήλθε στην επι¬ 
χείρηση ή την αποζημίωση στην οποία υπεβλήθη η επιχεί¬ 
ρηση. 

3. Το δικαίωμα της επιχείρησης προς αποζημίωση ένα¬ 
ντι του υπαλλήλου παραγράφεται μετά τριετία από τότε 
που προκλήθηκε η ζημιά. 

Άρθρο 38 

Δοκιμαστική υπηρεσία 

Ο προσλαμβανόμενος διανύει ετήσια δοκιμαστική υπη¬ 
ρεσία κατά τη διάρκεια της οποίας μπορεί να απολυθεί με 
αιτιολογημένη απόφαση του Διοικητικού Συμβουλίου για 
λόγους που ανάγονται στην υπηρεσία του. Εάν ο προ¬ 
σλαμβανόμενος πριν την κατάληψη της οργανικής θέσης 
απασχολήθηκε στην Δ.Ε.Υ.Α. Κιλκίς με σχέση εργασίας 
ορισμένου, ο χρόνος απασχόλησής του λαμβάνεται υπό¬ 
ψη στην ετήσια δοκιμαστική υπηρεσία. 

Σε ένα μήνα απάτη συμπλήρωση της δοκιμαστικής υπη¬ 
ρεσίας το Διοικητικό Συμβούλιο υποχρεούται να αποφαν- 
θεί αν ο προσληφθείς είναι υπάλληλος προς συνέχιση της 
παροχής των υπηρεσιών του. 

Ο κατά τις παραγράφους 1 και 2 κριθείς απολυτέος ή 
ακατάλληλος για συνέχιση της παροχής των υπηρεσιών 
του απολύεται αυτοδίκαια. 

Άρθρο 39 
Μισθός-Αποδοχές 

Οι αποδοχές του προσωπικού της επιχείρησης που 
υπηρετεί σε οργανικές θέσεις καθορίζονται από τη συλ¬ 
λογική σύμβαση εργασίας της Πανελλήνιας Ομοσπον¬ 
δίας Εργαζομένων (ΠΟΕ) ΔΕΥΑ. 

Ως υπηρεσία για την κατάταξη του προσωπικού στα μι- 
σθολογικά κλιμάκια και για τη χορήγηση του επιδόματος 
χρόνου υπηρεσίας υπολογίζεται η αποδεικνυόμενη προ¬ 
ϋπηρεσία στο Δημόσιο, Ν.Π.Δ.Δ., Ο.Τ.Α. ή του ιδιωτικού 
τομέα επιπλέον των περιπτώσεων που αναφέρονται στο 
άρθρο 16 του Ν.1505/1984 εφόσον αποτέλεσε κριτήριο 
κατά την προκήρυξη των οργανικών θέσεων. 

Αποδεικνυόμενη θεωρείται η προϋπηρεσία στον ιδιωτι¬ 
κό τομέα (εφόσον υπάρχει συσχέτιση της προϋπηρεσίας 
με το αντικείμενο της καταλαμβανόμενης οργανικής θέ¬ 
σης σε σχέση με το πτυχίο ή την ειδικότητα) από λήψεως 
πτυχίου ή ειδικότητας μη υπερβαίνουσατην δεκαετία. 

Για το εργατοτεχνικό προσωπικό που εντάχθηκε από 
την υπηρεσία ύδρευσης - αποχέτευσης του Δήμου Κιλκίς 
στη Δ.Ε.Υ.Α. Κιλκίς οι αποδοχές καθορίζονται σύμφωνα 
με την κάθε φορά ισχύουσα ειδική Συλλογική Σύμβαση 
Εργασίας του προσωπικού των Ο.Τ.Α. 

Το προσωπικό της παραγράφου 2 εφόσον το επιθυμεί 
μπορεί να καταταχθεί στα κλιμάκια τα προβλεπόμενα από 


τη σύμβαση της Π.Ο.Ε. ΔΕΥΑ. Αυτό μπορεί να γίνει εντός 
τετραμήνου από τη δημοσίευση στην εφημερίδα της Κυ- 
βερνήσεωςτου Ο.Ε.Υ. της Επιχείρησης. Γιατην κατάταξη 
του προσωπικού αυτού ως προϋπηρεσία προσμετράτε ο 
χρόνος υπηρεσίας που είχαν ως Ο.Τ.Α. ή του Δημοσίου. 

Τα μισθολογικά κλιμάκια, τα χρονοεπιδόματα κλπ. χο¬ 
ρηγούνται στο προσωπικό της Δ.Ε.Υ.Α. Κιλκίς με απόφα¬ 
ση του Προέδρου του Διοικητικού Συμβουλίου. 

Οι αποδοχές του Διευθυντή και των Προϊσταμένων των 
Υπηρεσιών καθορίζονται και αναπροσαρμόζονται ετη- 
σίως με αιτιολογημένη απόφαση του Διοικητικού Συμβου¬ 
λίου. Οι εν λόγω αποδοχές δεν πρέπει να υπολείπονται σε 
καμία περίπτωση των αποδοχών που προκύπτουν από τη 
σύμβαση της Π.Ο.Ε. ΔΕΥΑ ή των κλαδικών συμβάσεων. 

Άρθρο 40 

Μισθολογική κατάταξη του προσωπικού 

Κάθε μισθωτός κατατάσσεται στο μισθολογικά κλιμάκιο 
της ειδικότητας, κατηγορίας και κλάδου της ανάλογης 
θέσης σύμφωνα με όσα προβλέπονται στη σύμβαση της 
Π.Ο.Ε. ΔΕΥΑ όπως ισχύει. 

Ο προσλαμβανόμενος ανάλογα με τα ειδικά και ιδιαίτε¬ 
ρα προσόντα του κατατάσσεται στο αντίστοιχο μισθολο- 
γικό κλιμάκιο και παίρνει τις αποδοχές του εισαγωγικού 
κλιμακίου. 

Η κατάταξη του προσλαμβανόμενου στο αντίστοιχο μι- 
σθολογικό κλιμάκιο γίνεται με απόφαση του Προέδρου 
του Διοικητικού Συμβουλίου. 

Άρθρο 41 

Έναρξη μισθοδοσίας 

Η επί του μισθού αξίωση του υπαλλήλου γεννάται από 
της εγκαταστάσεώς του στη θέση του προσηκόντως βε- 
βαιούμενης. 

Άρθρο 42 

Υπερωριακή εργασία - οδοιπορικά έξοδα - επιδόματα 

1. Η υπερωριακή απασχόληση επιτρέπεται για την αντι¬ 
μετώπιση εκτάκτων και επειγουσών αναγκών εφαρμοζο- 
μένωντων εκάστοτε ισχυουσών διατάξεωντης εργατικής 
νομοθεσίας. Η υπερωριακή απασχόληση ορίζεται με από¬ 
φαση του Διοικητικού Συμβουλίου. 

2. Η απασχόληση των μισθωτών σε άλλο τόπο μακριά 
από την έδρα τους επιτρέπεται κατόπιν αποφάσεως του 
Διοικητικού Συμβουλίου. Η επιχείρηση στις περιπτώσεις 
αυτές είναι υποχρεωμένη να καταβάλλει στον μισθωτό τα 
προβλεπόμενα από την εργατική νομοθεσία. Το Δ.Σ. της 
επιχείρησης με απόφασή του μπορεί να ορίσει άλλη απο¬ 
ζημίωση η οποία σε καμιά περίπτωση δεν μπορεί να υπο¬ 
λείπεται της καθορισμένης από την εργατική νομοθεσία. 

2.1. Το Διοικητικό συμβούλιο της Δ.Ε.Υ.Α. Κιλκίς ορίζει 
σε κάθε περίπτωση με απόφασή του και μετά από πρότα¬ 
ση του Διευθυντή τις αποζημιώσεις και τα οδοιπορικά 
έξοδα που καταβάλλονται για εκτέλεση υπηρεσίας εκτός 
της έδρας της Επιχείρησης. 

3. Στο προσωπικό που κατέχει οργανικές θέσεις και σε 
εκείνο που διάλεξε την κατάταξή του στα μισθολογικά κλι¬ 
μάκια που προβλέπει η σύμβαση της ΠΟΕ ΔΕΥΑ, χορη¬ 
γούνται τα επιδόματα που προβλέπει η σύμβαση: 

Γ ια τον καθορισμό των ανθυγιεινών επιδομάτων, οι χώ¬ 
ροι ανθυγιεινής και επικίνδυνης εργασίας θα προταθούν 
από το Δ.Σ. των εργαζομένων και θα επιβεβαιωθούν από 
το Δ.Σ. της Δ.Ε.Υ.Α. Κιλκίς. 

Επίδομα για τη σύνταξη του τεχνικού προγράμματος 
στο προσωπικό που εργάσθηκεγιατη σύνταξή του που εί¬ 
ναι ίσο με το 100% των ακαθάριστων αποδοχών για τον Δι¬ 
ευθυντή και τον Προϊστάμενο Τεχνικής Υπηρεσίας. Το τε¬ 
χνικό επίδομα θα καταβάλλεται εντός μηνάς μετά την 
έγκρισή του. 

Επίδομα ισολογισμού στο προσωπικό του λογιστηρίου 
που ασχολείται αποκλειστικά με τη σύνταξη του ισολογι¬ 
σμού της επιχείρησης και στον Προϊστάμενο Δ.Ο.Υ. που 
καταρτίζει και υπογράφει τον ισολογισμό, που είναι, για 
τον Προϊστάμενο Δ.Ο.Υ. ποσό ίσο με το 100% των ακαθά¬ 
ριστων αποδοχώντου. 

Το επίδομα ισολογισμού θα καταβάλλεται εντός μηνάς 
μετά την έγκριση του ισολογισμού. 

Το Διοικητικό συμβούλιο της Δ.Ε.Υ.Α. Κιλκίς μπορεί με 
απόφασή του: 

Να προσαυξάνει τις ακαθάριστες αποδοχές των εργα¬ 
ζομένων κατά περίπτωση με ποσοστά προσαύξησης κυ¬ 
μαινόμενα από 1% έως 50% μετά από απόφαση του Δ.Σ. 
της Δ.Ε.Υ.Α. Κιλκίς. 

Μέσα στο πλαίσιο του εγκεκριμένου προϋπολογισμού 
με απόφαση του Δ.Σ. είναι δυνατό να δοθεί επίδομα πα¬ 
ραγωγικότητας στους εργαζόμενους κατά περίπτωση σε 
ορισμένη χρονική διάρκεια και σε απόλυτο ποσό που κα¬ 
θορίζεται από το Δ.Σ. της Δ.Ε.Υ.Α. Κιλκίς. 

Τα παραπάνω ισχύουν για όλο το προσωπικό. 

Άρθρο 43 
Παροχές σε είδος 

1. Κατά έτος δίνονται παροχές σε είδη ένδυσης υπόδη¬ 
σης όπως αυτά αναφέρονται στη σύμβαση της ΠΟΕ 
ΔΕΥΑ. 

3. Τα είδη της παραγράφου (1) επιλέγονται από την επι¬ 
τροπή προμηθειών της Δ.Ε.Υ.Α. Κιλκίς σε συνεργασία με 
τους εργαζόμενους και δύναται ύστερα από απόφαση 
του Δ.Σ. της επιχείρησης να δοθούν όλα ή μέρος αυτών (ή 
αντίστοιχη αξία τους) σε χρήμα. 

Άρθρο 44 

Περικοπή Αποδοχών 

Για εργασία που δεν προσφέρθηκε εξαιτίας του υπαλ¬ 
λήλου δεν οφείλονται αποδοχές. 

Ο υπάλληλος διατηρεί την αξίωση για αποδοχές αν κω¬ 
λύεται να εργασθεί εξαιτίας σπουδαίου λόγου κατά τα 
ισχύοντα στην εργατική νομοθεσία. 

Οποιοδήποτε ποσό το οποίο ο υπάλληλος δικαιούται να 
λάβει κατά τη διάρκεια του κωλύματος, λόγω υποχρεωτι¬ 
κής από το νόμο ασφάλισης εκπίπτεται από τις οφειλόμε- 
νες αποδοχές. 

Άρθρο 45 

Αναγγελία κωλύματος 

Ο προσληφθείς υποχρεούται να αναγγείλει στην επιχεί¬ 
ρηση κάθε κώλυμα προς παροχή εργασίας. 

Αν το κώλυμα συνίσταται σε ασθένεια ο προσληφθείς 
υποχρεούται να προσκομίσει στην υπηρεσία βεβαίωση 
ιατρού κλπ. του οικείου ασφαλιστικού οργανισμού στην 
οποία θα πιστοποιείται η ικανότητα προς εργασία καθώς 
και η πιθανή διάρκεια του κωλύματος. 

Η διαδικασία που τηρείται σε κάθε περίπτωση καθώς 
επίσης και τα χρονικά όρια της απουσίας λόγω ασθένειας 
είναι τα προβλεπόμενα από την εργατική νομοθεσία. 

Όσες φορές, κατά τις κείμενες διατάξεις δεν οφείλο¬ 


νται αποδοχές, η περικοπή αυτών ενεργείται με πράξη 
του Προέδρου του Διοικητικού Συμβουλίου. Η ανωτέρω 
πράξη κοινοποιείται με απόδειξη στον ενδιαφερόμενο, 
στο γραφείο προσωπικού, στο λογιστήριο και στο ταμείο. 

Άρθρο 46 
Άδειες 

Για τις άδειες (κανονική, χωρίς αποδοχές, εκπαιδευτι¬ 
κή, άδεια γάμου, μητρότητας, τοκετού, γονικής μέριμνας 
και ανατροφής) και το χρόνο εργασίας ισχύουν οι διαδι¬ 
κασίες της εργατικής νομοθεσίας. Οι ώρες έναρξης και 
λήξης της εργασίας ορίζονται ανάλογα με τις συνθήκες 
και τον τρόπο απασχόλησης τηρουμένων των διατάξεων 
της εργατικής νομοθεσίας. 

Ο Διευθυντής καθορίζειτην εποχή χορήγησηςτης άδειας 
και τη σειρά προτεραιότητας των δικαιουμένων, λαμβάνο- 
ντας υπόψη την ομαλή λειτουργία της επιχείρησης και μέσα 
στα χρονικά όρια που καθορίζει η εργατική νομοθεσία. 

Οι κανονικές άδειες είναι υποχρεωτικές για το προσω¬ 
πικό. 

Η άδεια μπορεί να ανακληθεί για εξαιρετικούς λόγους 
που ανάγονται σε κάλυψη αναγκώντης υπηρεσίας, οπωσ¬ 
δήποτε όμως θα χορηγηθεί μέσα στο εργασιακό έτος. 

Σε εξαιρετικές περιπτώσεις χορηγείται άδεια στον ερ¬ 
γαζόμενο σύζυγο ή στη σύζυγο μέχρι και ένα χρόνο χωρίς 
αποδοχές εφόσον έχουν παιδιά που παρουσιάζουν σοβα¬ 
ρή ασθένεια διαπιστωμένη από την αρμόδια υγειονομική 
επιτροπή του Ι.Κ.Α. ή αρμόδιου φορέα. 

Σε εξαιρετικές περιπτώσεις και εφόσον οι ανάγκες της 
υπηρεσίας το επιτρέπουν μπορεί να χορηγείται στο προ¬ 
σωπικό της επιχείρησης μετά από αίτησή του άδεια άνευ 
αποδοχών μέχρι και ένδεκα (11) εργάσιμες μέρες για κά¬ 
θε ημερολογιακό έτος. 

ΜΕΤΑΒΟΛΕΣ ΣΤΗΝ ΚΑΤΑΣΤΑΣΗ ΤΟΥ ΥΠΑΛΛΗΛΟΥ 

Άρθρο 47 
Τοποθέτηση 

Η τοποθέτηση του προσωπικού στις προς πλήρωση κε¬ 
νές οργανικές θέσεις ενεργείται με απόφαση του Προέ¬ 
δρου του Διοικητικού συμβουλίου της Επιχείρησης. 

Άρθρο 48 
Μετακίνηση 

Απλή μετακίνηση του προσωπικού σε άλλη θέση που 
απαιτούνται τα αυτά προσόντα γίνεται με απόφαση του 
Διευθυντή της Επιχείρησης. 

Μεταβολή του κλάδου ή της κατηγορίας ή της ειδικότη¬ 
τας που ανήκει ο μισθωτός γίνεται από το Διοικητικό Συμ¬ 
βούλιο της Επιχείρησης ύστερα από αίτηση του ενδιαφε¬ 
ρομένου, εφόσον υπάρχει κενή οργανική θέση και ο με¬ 
τατασσόμενος έχει τα προσόντα για την κατάληψη της 
θέσης στην οποία μετατάσσεται. 

Ο μετατασσόμενος κατατάσσεται στο αντίστοιχο εισα¬ 
γωγικό μισθολογικό κλιμάκιο του κλάδου κατηγορίας και 
ειδικότητας που μετατάσσεται. 

Άρθρο 49 
Ατομικοί φάκελοι 

1. Για κάθε υπάλληλο της ΔΕΥΑ Κιλκίς τηρείται φάκελος 
που περιλαμβάνει όλα τα αναγκαία στοιχεία τα οποία 
αφορούν την υπηρεσιακή κατάστασή του και τις εκθέσεις 
των ουσιαστικών προσόντων. 

2. Κάθε φάκελος περιέχει τους εξής υποφακέλους: 

Υπηρεσιακών μεταβολών 

Γραμματικών γνώσεων και λοιπών προσόντων 

Πειθαρχικών ποινών 

Αδειών και 

Υπηρεσιακών εκθέσεων. 

3. Η φροντίδα για την σύνταξη των φακέλων και την ενη¬ 
μέρωσή τους ανήκει στο γραφείο προσωπικού. 

Άρθρο 50 

Αξιολόγηση προσωπικού 

Για κάθε εργαζόμενο που κατέχει οργανική θέση στη 
Δ.Ε.Υ.Α. Κιλκίς τηρείται φύλλο αξιολόγησης που συντάσ- 
σεται κάθε Ιανουάριο για το χρόνο που πέρασε. 

Το φύλλο αξιολόγησης συμπληρώνεται και βαθμολο¬ 
γείται από τον άμεσο προϊστάμενο του εργαζομένου και 
τον Διευθυντή. 

Η ενημέρωση των εργαζομένων επί του περιεχομένου 
του φύλλου αξιολόγησης είναι υποχρεωτική. 

Μέσα σε δεκαπέντε (15) ημέρες από την ενημέρωση ο 
εργαζόμενος έχει δικαίωμα να υποβάλλει ένσταση κατά 
του φύλλου αξιολόγησης και να εμφανισθεί ενώπιον επι¬ 
τροπής η οποία θα απαρτίζεται από δυο μέλη του Διοικη¬ 
τικού Συμβουλίου και έναν εργαζόμενο που ορίζει το Δ.Σ. 
του σωματείου, η οποία αποφαίνεται σχετικώς επί της εν- 
στάσεως του εργαζομένου. 

Η επιτροπή ενημερώνει για το αποτέλεσμα το Διοικητικό 
Συμβούλιο μέσα σε 30 ημέρες από την υποβολή της έν¬ 
στασης. Το Διοικητικό Συμβούλιο με απόφασή του μπορεί 
στη συνέχεια να αναβαθμολογήσειτο φύλλο αξιολόγησης. 

Τα φύλλα αξιολόγησης προσωπικού φυλάσσονται στον 
προσωπικό φάκελο του κάθε εργαζομένου και θα λαμβά- 
νεται υπόψη σε όλες τις μετέπειτα εξελίξεις του, δηλαδή: 

6.1. για προαγωγή σε θέση υπευθύνου προϊσταμένου 

6.2. για μετάταξή του σε άλλη οργανική θέση της υπη¬ 
ρεσίας και 

6.3. για την αύξηση των αποδοχών του. 

Άρθρο 51 

Ηθικές και υλικές αμοιβές 

1. Για εξαιρετικές πράξεις κατά την εκτέλεση της υπη¬ 
ρεσίας ή για εξαίρετη επίδοση, πέρα από την επιβαλλό¬ 
μενη, μπορεί με απόφαση του Διοικητικού Συμβουλίου να 
απονέμεται στους εργαζόμενους στη Δ.Ε.Υ.Α. Κιλκίς ανά¬ 
λογα της προσφερθείσης υπηρεσίας οι παρακάτω ηθικές 
αμοιβές: 

1.1. εύφημος μνεία και 

1.2. έπαινος. 

Οι ηθικές αμοιβές ανακοινώνονται σε όλο το προσωπι¬ 
κό και δημοσιεύονται στον τοπικό τύπο. 

2. Με απόφαση του Διοικητικού Συμβουλίου η ηθική 
αμοιβή μπορεί να συνοδεύεται και με υλική. Με την ίδια 
απόφαση καθορίζεται και το ύψος αυτής. 

3. Με απόφαση του Διοικητικού Συμβουλίου της επιχεί¬ 
ρησης μπορεί να δοθεί επίδομα παραγωγικότητας προς 
τους εργαζόμενους της Δ.Ε.Υ.Α. Κιλκίς. 

ΚΑΘΗΚΟΝΤΑ ΠΡΟΣΩΠΙΚΟΥ - ΠΕΙΘΑΡΧΙΚΕΣ ΚΥΡΩΣΕΙΣ 

Άρθρο 52 

Υποχρεώσεις προσωπικού 

Το προσωπικό της Δ.Ε.Υ.Α. Κιλκίς έχει τις παρακάτω 
υποχρεώσεις: 


Να γνωρίζει και νατηρείτις διατάξεις του παρόντος ορ¬ 
γανισμού και τις έγγραφες εγκυκλίους που εκδίδει η υπη¬ 
ρεσία. 

Να εκτελεί την εργασία που του ανατίθεται στην κάθε 
θέση που τοποθετείται με επιμέλεια και ευσυνειδησία 
ώστε η Δ.Ε.Υ.Α. Κιλκίς να προσφέρει στους δημότες υψη¬ 
λής ποιότητας υπηρεσίες σαν Δημοτική και Κοινωφελής 
επιχείρηση που είναι. 

Να προσέρχεται έγκαιρα και χωρίς την παραμικρή κα¬ 
θυστέρηση στην υπηρεσία του και να αποχωρεί μετά τη 
συμπλήρωση του ωραρίου εργασίας όπως αυτό έχει κα- 
θορισθεί από τον παρόντα Ο.Ε.Υ.. 

Να διασφαλίζει τα έπιπλα, υπηρεσιακά έγγραφα, μηχα¬ 
νήματα, εργαλεία και οτιδήποτε περιουσιακό στοιχείτης 
Δ.Ε.Υ.Α. Κιλκίς χρησιμοποιεί. 

Να αναφέρει αμέσως και εγγράφως στο γραφείο προ¬ 
σωπικού κάθε μεταβολή ατομικής ή οικογενειακής κατά¬ 
στασης. 

Να εκτελεί τις οδηγίες των προϊσταμένων του με προ¬ 
θυμία και σε περίπτωση αναγκών εφόσοντου ανατεθεί και 
παρεμφερή εργασία της θέσης για την οποία προσελή- 
φθη το χρονικό διάστημα της οποίας δεν θα υπερβαίνει 
τους έξι (6) μήνες κατά έτος. Για το διάστημα αυτό ο ερ¬ 
γαζόμενος θα λαμβάνει την τυχόν προβλεπόμενη επιπλέ¬ 
ον αμοιβή. 

Να συμπεριφέρεται με ευπρέπεια και τον απαιτούμενο 
σεβασμό προς τους συναδέλφους του και ειδικότερα 
προς τους προϊσταμένους του. 

Γενικά να είναι συνεπής προς όλες τις υποχρεώσεις, 
όπως αυτές ορίζονται στον Ο.Ε.Υ. και τον νόμο. 

Άρθρο 53 

Πειθαρχικά παραπτώματα 

Πειθαρχικό παράπτωμα συνιστά κάθε υπαίτια πράξη ή 
παράλειψη του εργαζόμενου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α. Κιλκίς. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμέ¬ 
νων, καθώς και από τη φύση της υπηρεσίας κάθε ειδικό¬ 
τητας και θέσης όπως το περιεχόμενο καθορίζεται από 
τους κανόνες της επιστήμης και της τέχνης, από τους κα¬ 
νόνες της κοινωνικής πείρας και τους κανόνες της καλής 
πίστης και του κοινωνικού σκοπού που εξυπηρετεί η 
Δ.Ε.Υ.Α. Κιλκίς. 

Ενδεικτικά πειθαρχικά παραπτώματα είναι: 

3.1. Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊστάμενους όσο και σε τρίτους. 

3.2. Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή και η άρνηση εκτέλεσης της εργα¬ 
σίας που έχει ανατεθεί στον εργαζόμενο. 

3.3. Η φθορά από εγκατάλειψη η κακή χρήση, η απώλεια 
αντικειμένων (υλικά, εργαλεία, μηχανήματα κ.λπ.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

3.4. Η χρησιμοποίηση τρίτων προσώπων για απόκτηση 
εύνοιας υπηρεσιακής. 

3.5. Η αποσιώπηση πειθαρχικών παραπτωμάτων ή 
πλημμελούς εκτέλεσης καθηκόντων των υφισταμένων 
από τους προϊσταμένους. 

3.6. Η παράλειψη άσκησης του επιβεβλημένου υπηρε¬ 
σιακού ελέγχου. 

3.7. Η υπεξαίρεση των περιουσιακών στοιχείων της 
Δ.Ε.Υ.Α. Κιλκίς. 

3.8. Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

3.9. Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της επιχείρησης. 

3.10. Η μη τήρηση του ωραρίου εργασίας που έχει ορι- 
σθεί. 

3.11. Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουργεί- 
ται βλαπτική μεταβολή των συνθηκών εργασίας για τον 
εργαζόμενο. 

3.12. Η χρησιμοποίηση περιουσιακών στοιχείωντης επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδιο¬ 
ποίηση περιουσιακών στοιχείωντης Δ.Ε.Υ.Α. Κιλκίς. 

Άρθρο 54 
Ποινές 

Κάθε πειθαρχικό παράπτωμα έχει σαν άμεση συνέπεια 
την επιβολή πειθαρχικής ποινής. 

Η δίωξη και η τιμωρία κάθε πειθαρχικού παραπτώματος 
αποτελεί υπηρεσιακό καθήκον. 

3. Οι πειθαρχικές ποινές διακρίνονται: 

3.1. Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Είναι 
η ελαφρότερη από τις πειθαρχικές ποινές (καθαρά ηθι¬ 
κή). 

3.2. Η έγγραφη επίπληξη. Είναι η αμέσως σοβαρότερη 
ποινή. 

3.3. Το πρόστιμο μέχρι και τις αποδοχές ενός μηνάς με 
αντίστοιχη κράτηση των αποδοχών. 

3.4. Η προσωρινή απόλυση (αργία). 

3.5. Η οριστική απόλυση. 

Άρθρο 55 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και πο¬ 
λυμελή. 

1. Μονομελή όργανα είναι: 

1.1. Ο Γενικός Διευθυντής για όλο το προσωπικό. 

1.2.0 Προϊστάμενος υπηρεσιών για το προσωπικό που 
υπάγεται στην υπηρεσία τους. 

Ο Γενικός Διευθυντής και οι προϊστάμενοι υπηρεσιών 
δικαιούνται να επιβάλλουν τις πειθαρχικές ποινές της 
προφορικής ή γραπτής παρατήρησης, της έγγραφης επί¬ 
πληξης και του προστίμου μέχρι τις αποδοχές πέντε ημε¬ 
ρών. Την τελευταία ποινή μπορεί να την επιβάλλει μόνο ο 
Γεν. Διευθυντής. 

Πολυμελές πειθαρχικό όργανο είναι το Διοικητικό Συμ¬ 
βούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το προηγούμενο 
άρθρο. Δηλαδή από την προφορική παρατήρηση μέχρι 
και την οριστική απόλυση. 

Το πρόστιμο υπολογίζεται επί των τακτικών αποδοχών 
και παρακρατείται από τον πρώτο μετά την απόφαση μή¬ 
να. 

Οι τιμωρημένοι με προσωρινή ή οριστική απόλυση τίθε¬ 
νται εκτός υπηρεσίας αμέσως μόλις τους κοινοποιηθεί η 
τελεσίδικη απόφαση. 


Οι πειθαρχικές παραβάσεις των προϊστάμενων των 
υπηρεσιών τιμωρούνται με απόφαση του Διοικητικού 
Συμβουλίου της Επιχείρησης ύστερα από εισήγηση του 
Γ ενικού Διευθυντή. 

Οι πειθαρχικές παραβάσεις του Γ ενικού Διευθυντού τι¬ 
μωρούνται με απόφαση του Διοικητικού Συμβουλίου της 
Επιχείρησης ύστερα από εισήγηση του Προέδρου της 
Δ.Ε.Υ.Α. Κιλκίς. 

Το Διοικητικό Συμβούλιο μπορεί να εξετάζει πειθαρχικά 
παραπτώματα σε πρώτο βαθμό και σε δεύτερο κατόπιν 
αφέσεως του τιμωρηθέντος. 

Άρθρο 56 

Απολογία 

Με εξαίρεση την προφορική ή γραπτή παρατήρηση, κα¬ 
μία πειθαρχική ποινή δεν επιβάλλεται χωρίς προηγούμε¬ 
νη εγγραφή, επί αποδείξει κλήση σε απολογία του εργα¬ 
ζομένου. 

Η απολογία επιβάλλεται μέσα σε πέντε (5) ημέρες από 
της επιδόσεως της έγκλησης. Εάν παρέλθει η προθεσμία 
χωρίς να συνταχθεί απολογία, συντάσσεται η πειθαρχική 
απόφαση η οποία κοινοποιείται με απόδειξη στον καταδι- 
κασθέντα. 

Η κλήση σε απολογία ορίζει το πειθαρχικό αδίκημα για 
το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της κοι- 
νοποιήσεως σε αυτόν της πειθαρχικής απόφασης δικαι¬ 
ούται να ασκήσει έφεση ενώπιον του Διοικητικού Συμ¬ 
βουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και το χρόνο που έγινε 
αυτό. 

Το Διοικητικό Συμβούλιο μπορεί με απόφασή του να 
ορίσει σε ένα από τα μέλη του ή σε κάποιον από τους προϊ¬ 
σταμένους υπηρεσιών να αναθέτειτη διενέργεια ένορκης 
διοικητικής εξέτασης. Ο αναλαμβάνων το εν λόγω έργο 
πρέπει εντός μηνός να υποβάλλει στο Διοικητικό Συμβού¬ 
λιο το πόρισμα της εξέτασης. 

Άρθρο 57 
Βιβλίο ποινών 

Το γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

1. Το ονοματεπώνυμο του μισθωτού στον οποίο επιβλή¬ 
θηκε η ποινή. 

2. Η αιτία επιβολής αυτής. 

3. Η ημερομηνία παρακράτησης του προστίμου και ο 
αριθμός της σχετικής απόφασης. 

4. Το είδος της ποινής. 

Άρθρο 58 

Παραγραφή πειθαρχικών παραπτωμάτων 

Τα πειθαρχικά παραπτώματα παραγράφονται εάν πε¬ 
ράσει ένας χρόνος από την ημέρα διάπραξης εφόσον έγι¬ 
ναν γνωστά στα όργανα που ασκούν την πειθαρχική δίω¬ 
ξη. Διαφορετικά μετά από ένα έτος από την ημέρα που 
έλαβαν γνώση τα όργανα αυτά. 

Η παραγραφή προγενέστερου πειθαρχικού παραπτώ¬ 
ματος αναβάλλεται για όσο χρόνο διαρκεί η πειθαρχική 
διαδικασία που κινήθηκε για μεταγενέστερο παράπτωμα. 

Πειθαρχικό παράπτωμα που έχει παραγραφεί και δια¬ 
τυπώνεται στη διερεύνηση άλλου παραπτώματος, λαμ- 

βάνεται υπόψη στο μέγεθος της ποινής που τυχόν θα επι¬ 
βληθεί. 

Όταν ασκηθεί πειθαρχική δίωξη και κλήση σε απολογία 
το παράπτωμα παραγράφεται αν μέσα σε ένα έτος από 
την κλήση σε απολογία δεν εκδοθεί απόφαση αρμοδίου 
πειθαρχικού οργάνου. 

Το Διοικητικό Συμβούλιο μπορεί να συγκροτεί εξεταστι¬ 
κή επιτροπή για κάθε περίπτωση σοβαρού πειθαρχικού 
παραπτώματος που θα ερευνά όλες τις εκδοχές και τις 
πτυχές κατά την κρίση της. Η εξεταστική επιτροπή συ¬ 
γκροτείται από μέλη του Δ.Σ. και από υπηρεσιακούς πα¬ 
ράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενεργει- 
ώντης, υποβάλλει πόρισμα στο Διοικητικό Συ μβούλιο που 
αξιολογεί και κρίνει ελεύθερα μαζί με τα υπόλοιπα στοι¬ 
χεία για την έκδοση της απόφασής του, χωρίς να δεσμεύ¬ 
εται από αυτό. 

Η κίνηση της πειθαρχικής δίωξης και η επιβολή πειθαρ¬ 
χικής ποινής καθώς και της ποινής της οριστικής απόλυ¬ 
σης είναι ανεξάρτητη από την κίνηση της ποινικής δίωξης 
ακόμα και σε περιπτώσεις που ο νόμος προαπαιτεί την 
υποβολή μήνυσης ή έγκλησης. 

Η έκδοση αμετάκλητης αθωωτικής απόφασης ποινικού 
δικαστηρίου δίνει το δικαίωμα στον εργαζόμενο που τι¬ 
μωρήθηκε με ποινή οριστικής απόλυσης να ζητήσει με αί¬ 
τησή του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΛΥΣΗ ΠΡΟΣΩΠΙΚΟΥ 

Άρθρο 59 

Λύση της σύμβασης εργασίας 

Η εργασιακή σχέση μεταξύ εργαζομένων και επιχείρη¬ 
σης λύεται: 

1. Με το θάνατο του προσληφθέντος 

2. Με απόλυση 

3. Με καταγγελία της σύμβασης και 

4. Με τη συνταξιοδότηση του εργαζομένου. 

Άρθρο 60 

Απόλυση 

Το προσωπικό της Δ.Ε.Υ.Α. Κιλκίς απολύεται λόγω: 

1. συνταξιοδότησης 

2. υπηρεσιακής ανεπάρκειας 

3. ανικανότητα σωματική ή πνευματική 

Άρθρο 61 

Απόλυση λόγω συνταξιοδότησης 

Το προσωπικό της Δ.Ε.Υ.Α. Κιλκίς με τη συμπλήρωση 
του ορίου ηλικίας προς συνταξιοδότηση απολύεται εφό¬ 
σον υποβάλλει τα σχετικά δικαιολογητικά. 

Εάν ο εργαζόμενος επιθυμεί να εργασθεί και πέρα από 
τη συμπλήρωση του ορίου ηλικίας προς συνταξιοδότηση 
πρέπει να το δηλώσει προς την υπηρεσία δύο τουλάχι¬ 
στον μήνες πριντη συμπλήρωση του δικαιώματος συντα- 
ξιοδότησης. 

Για τη λύση της εργασιακής σχέσης εκδίδεται διαπι- 
στωτική πράξη του Προέδρου του Διοικητικού Συμβουλί¬ 
ου. 

Άρθρο 62 

Απόλυση για υπηρεσιακή ανεπάρκεια 

Η ένεκα υπηρεσιακής ανεπάρκειας απόλυση αποφασί- 


ζεται αιτιολογημένα από το Διοικητικό Συμβούλιο της Επι¬ 
χείρησης, ύστερα από προηγούμενη κλήση του απασχο- 
λουμένου να παράσχει εγγράφως ή προφορικώς τις ανα¬ 
γκαίες διασαφήσεις. 

Η λύση της σύμβασης εργασίας επέρχεται από της κοι- 
νοποιήσεως στον εργαζόμενο της απόφασης του Διοικη¬ 
τικού Συμβουλίου. 

Άρθρο 63 

Απόλυση για σωματική ή πνευματική ανικανότητα 

Η λόγω σωματικής ή πνευματικής ανικανότητας απόλυ¬ 
ση αποφασίζεται από το Διοικητικό Συμβούλιο μετά από 
διαπίστωση αυτής από την αρμοδία υγειονομική επιτρο¬ 
πή στην οποία παραπέμπεται ο εργαζόμενος από την υπη¬ 
ρεσία ή κατόπιν αιτήσεως του ή σε περίπτωση άσκησης 
έφεσης κατά αυτής από τον υπάλληλο ή στην υπηρεσία 
του από την δευτεροβάθμια υγειονομική επιτροπή του 
Ι.Κ.Α. 

Η ενώπιον της δευτεροβάθμιας υγειονομικής επιτρο¬ 
πής έφεση ασκείται εκτός ανατρεπτικής προθεσμίας δε¬ 
καπέντε ημερών από της κοινοποιήσεως στον υπάλληλο 
της πράξεως διαπιστώσεως της πρωτοβάθμιας υγειονο¬ 
μικής επιτροπής. 

Η λύση της σύμβασης εργασίας επέρχεται από της κοι¬ 
νοποίησης της απόφασης του Διοικητικού Συμβουλίου 
της Επιχείρησης. 

Άρθρο 64 

Καταγγελία της σύμβασης εργασίας από την Δ.Ε.Υ.Α. 

Κιλκίς 

1. Η σύμβαση εργασίας μπορεί να καταγγελθεί από την 
Δ.Ε.Υ.Α. Κιλκίς οπουδήποτε για σπουδαίο λόγο. Σπου¬ 
δαίο λόγο συνιστούν: 

1.1. η αδικαιολόγητη ή αυθαίρετη απουσία των εργαζο¬ 
μένων από την εργασία του πέραν των πέντε (5) ημερών. 
Η αδικαιολόγητη και αυθαίρετη απουσία, έστω και μικρό¬ 
τερη από πέντε ημέρες, που γίνεται όμως κατ’ επανάλη¬ 
ψη, θεωρείται βασικός λόγος καταγγελίας της σύμβασης. 

1.2. η διάπραξη εντός έτους από τη στιγμή που τελέ- 
σθηκε παράπτωμα που τιμωρήθηκε με πρόστιμο ενός μη¬ 
νάς και άλλου δυναμένου να επισύρει την αυτή ποινή. 

1.3. η συστηματική και ανάρμοστη συμπεριφορά και 
διαγωγή μέσα στην υπηρεσία τόσο απέναντι στους συνα¬ 
δέλφους όσο και σε τρίτους. 

1.4. η υπεξαίρεση περιουσιακών στοιχείωντης Δ.Ε.Υ.Α. 
Κιλκίς 

1.5. η συστηματική αδιαφορία ή αμέλεια ή ατελής εκτέ¬ 
λεση και άρνηση εκτέλεσης της εργασίας που έχει ανατε¬ 
θεί στον εργαζόμενο. 

2. Η καταγγελία της σύμβασης εργασίας γίνεται από το 
Διοικητικό Συμβούλιο της Επιχείρησης. Η λύση της σύμ¬ 
βασης εργασίας επέρχεται από της ανακοίνωσης της 
απόφασης στον απασχολούμενο. 

3. Η επιβολή της ποινής της οριστικής απόλυσης απο¬ 
τελεί και την καταγγελία της σύμβασης εργασίας. 

Άρθρο 65 

Καταγγελία της σύμβασης εργασίας από τον 
εργαζόμενο 

Ο εργαζόμενος στη Δ.Ε.Υ.Α. Κιλκίς έχει το δικαίωμα να 
καταγγείλει τη σύμβαση εργασίας κατά πάντα χρόνο. 

Η καταγγελία γίνεται με έγγραφη δήλωσή του που υπο¬ 
βάλλεται στην υπηρεσία. 

Η απαλλαγή του καταγγέλοντος τη σύμβαση εργασίας 
του γίνεται άμεσα αποδεκτή δια συντάξεως από τον Πρό¬ 
εδρο του Δ.Σ. της Δ.Ε.Υ.Α. Κιλκίς σχετικής πράξης. 

Άρθρο 66 
Αποζημίωση 

1. Τα της αποζημίωσης του προσωπικού για κάθε περί¬ 
πτωση ρυθμίζονται από την εργατική νομοθεσία. 

ΠΡΟΣΩΠΙΚΟ ΠΡΟΣ ΚΑΛΥΨΗ ΠΑΡΟΔΙΚΩΝ ΑΝΑΓΚΩΝ 
Άρθρο 67 

Πρόσληψη - Υπηρεσιακή κατάσταση 

1. Κατόπιν αποφάσεως του Διοικητικού Συμβουλίου της 
Επιχείρησης ή με εξουσιοδότηση του Δ.Σ. προς τον Πρό¬ 
εδρο μπορεί να προσλαμβάνεται προσωπικό με σύμβαση 
ιδιωτικού δικαίου ορισμένου χρόνου προς αντιμετώπιση 
κατεπειγουσών υπηρεσιακών αναγκών που εμφανίζονται 
στις περιπτώσεις: 

α. κένωσης θέσεων και μέχρι πλήρωσής τους εφόσον 
έχει κινηθεί η διαδικασία για την πλήρωσή τους. 

β. απουσίας τακτικού προσωπικού λόγω αδειών κανονι¬ 
κών, κυήσεως και τοκετού για το αντίστοιχο χρονικό διά¬ 
στημα. 

γ. κάλυψη εποχιακών ή άλλων περιοδικών αναγκών που 
δεν εμπίπτουν στις με τα στοιχεία (α) και (β) περιπτώσεις 
και μέχρι πέντε μήνες κατά ανώτατο όριο το χρόνο. 

2. Η πρόσληψη ενεργείται με απόφαση του Πρόεδρου 
του Διοικητικού Συμβουλίου. 

Η επιλογή ενεργείται κατά την κρίση του Προέδρου του 
Διοικητικού Συμβουλίου χωρίς διαδικασίες. 

3. Η σύμβαση εργασίας λογίζεται ότι καταρτίσθηκε από 
την ανάληψη υπηρεσίας και λύεται αυτοδίκαια όταν λήξει 
ο χρόνος διάρκειας της χωρίς καταβολή καμίας αποζη¬ 
μίωσης. Γιατην αυτοδίκαιη λύση της σύμβασης εργασίας 
εκδίδεται διαπιστωτική πράξη από τον Πρόεδρο της 
Δ.Ε.Υ.Α. Κιλκίς 

4. Οι αποδοχές του προσωπικού αυτού ρυθμίζονται από 
την εθνική συλλογική σύμβαση εργασίας. 

Όλα τα παραπάνω ισχύουν με την αίρεση ότι δεν ανατί¬ 
θενται στην προς την ισχύουσα νομοθεσία για τις προ¬ 
σλήψεις των ΔΕΥΑ. 

ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 68 

Ένταξη υπηρετούντος προσωπικού στο Δήμο Κιλκίς 

Το προσωπικό που υπηρετεί με σχέση εργασίας ιδιωτι¬ 
κού δικαίου αορίστου χρόνου στο Δήμο Κιλκίς και το 
οποίο απασχολείται σε υπηρεσίες ύδρευσης - αποχέτευ¬ 
σης καθίσταται προσωπικό της Δ.Ε.Υ.Α. Κιλκίς με την ίδια 
σχέση που υπηρετεί και καταλαμβάνει αντίστοιχες θέσεις 
από τις προβλεπόμενες στον παρόντα Οργανισμό Εσω¬ 
τερικής Υπηρεσίας. 

Άρθρο 69 

Τακτικό προσωπικό Δήμου Κιλκίς 

Το τακτικό διαβαθμισμένο προσωπικό του Δήμου Κιλκίς 
που υπηρετεί σε υπηρεσίες ύδρευσης - αποχέτευσης 
μπορεί με αίτησή του και ύστερα από απόφαση του αρ¬ 
μοδίου Υπηρεσιακού Συμβουλίου για αυτές τις υποθέσεις 


να μετατάσσεται με τις θέσεις που κατέχει στην Επιχείρη¬ 
ση, για πέντε έτη, συν πέντε, καταλαμβάνοντας αντίστοι¬ 
χες οργανικές θέσεις της Δ.Ε.Υ.Α. Κιλκίς. Το εν λόγω προ¬ 
σωπικό διέπεται ως προςτις υπηρεσιακές του μεταβολές, 
δικαιώματα, μισθολογική κατάταξη από τις εκάστοτε ειδι¬ 
κές διατάξεις περί του προσωπικού του Δήμου. 

Άρθρο 70 

Δάνεια - Προκαταβολές προσωπικού 

1. Στο οργανικό προσωπικό της Επιχείρησης και μόνο 
εφόσον συντρέχουν εξαιρετικές περιπτώσεις χορηγείται 
από το Διοικητικό Συμβούλιο ή με εξουσιοδότηση του Δ.Σ. 
από τον Πρόεδρο ύστερα από εισήγηση των προϊστάμε¬ 
νων υπηρεσιών κατά περίπτωση και του Γενικού Διευθυ¬ 
ντή, δάνειο-προκαταβολή που δεν μπορεί να ξεπερνά το 
ποσό του συνόλου των αποδοχών δύο (2) μηνών. Το προς 
δανειοδότηση προσωπικό δεν μπορεί να ξεπερνά το 5% 
του συνολικά απασχολούμενου προσωπικού και ως προς 
το ύψος το συνολικό ποσό των 3.000.000 δραχμών. 

2. Το δάνειο - προκαταβολή επιστρέφεται στην επιχεί¬ 
ρηση σε άτοκες ισόποσες μηνιαίες δόσεις το πολύ σε δώ¬ 
δεκα (12) μήνες από τη χορήγησή τους και κρατούνται 
από τις αποδοχές στην αρχή κάθε μήνα. Ελάχιστη μηνιαία 
δόση καθορίζεται στις 50.000 δραχμές. 

3. Εργαζόμενος στον οποίο έχει δοθεί δάνειο - προκα¬ 
ταβολή δεν μπορεί να υποβάλλει αίτηση για νέα δανειο¬ 
δότηση πριν τη λήξη του προηγούμενου δανείου. 

4. Για την ασφάλεια του παραπάνω δανείου - προκατα¬ 
βολής ο εργαζόμενος εκχωρεί στην Δ.Ε.Υ.Α. Κιλκίς από 
την αποζημίωσή του, όταν φεύγει από την υπηρεσία, πο¬ 
σό που είναι ίσο με το δάνειο - προκαταβολή που πήρε. 

5. Αν για οποιοδήποτε λόγο λυθεί η σύμβαση εργασίας 
του εργαζόμενου το υπόλοιπο του δανείου - προκαταβο¬ 
λής που οφείλει ο εργαζόμενος εξοφλείται αμέσως. 

ΤΕΛΙΚΕΣ ΔΙΑΤΑΞΕΙΣ 

Άρθρο 71 

Στρατιωτική Θητεία 

Σε περίπτωση στράτευσης προσωπικού της επιχείρη¬ 
σης, αυτό διατηρεί τη θέση του και εφαρμόζονται σ’ αυτό 
οι εκάστοτε ισχύουσες περί των στρατευομένων διατά¬ 
ξεις της εργατικής νομοθεσίας. 

Άρθρο 72 
Γ ενική Διάταξη 

1. Σε περίπτωση μείωσης του αριθμού των οργανικών 
θέσεων το τακτικό προσωπικό που είναι υπεράριθμο δεν 
απολύεται αλλά παραμένει σαν επιπλέον προσωπικό και 
τοποθετείται ανάλογα με την ειδικότητα και τα προσόντα 
μέχρι τη συνταξιοδότησήτου. 

2. Το οργανικό προσωπικό εκτόςτου Γ ενικού Διευθυντή 
δεν προσλαμβάνεται για συγκεκριμένη επιχειρησιακή μο¬ 
νάδα αλλά έχει την υποχρέωση να προσφέρει τις υπηρε¬ 
σίες του στην Επιχείρηση όπως αυτή θα κρίνει με απόφα¬ 
ση του διοικητικού Συμβουλίου της Δ.Ε.Υ.Α. Κιλκίς. 

3. Για λόγους που δεν ανάγονται σε εργασιακά θέματα 
απαγορεύεται η υποβάθμιση των εργαζομένων από μια 
οργανική θέση σε άλλη χαμηλότερη της θέσης που κατε- 
λάμβανε ο εργαζόμενος. 




332 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 73 
Μεταβολή Ε.Κ.Υ. 

1. Σε περίπτωση που η Δ.Ε.Υ.Α. Κιλκίς αναλάβει και άλ¬ 
λες δραστηριότητες σύμφωνα με τις δυνατότητες που δί¬ 
νονται από τον Νόμο, το Δ.Σ. συμπληρώνει και τροποποι¬ 
εί τον Ε.Κ.Υ. με τις απαραίτητες διοικητικές ενότητες και 
τις αντίστοιχες περιγραφές αρμοδιοτήτων, επίσης μπο¬ 
ρεί να μεταβάλλει τον ανώτατο αριθμό προσωπικού της 
Επιχείρησης. Για όλες τις παραπάνω μεταβολές οι απο¬ 
φάσεις του Δ.Σ. υπόκεινται στην προβλεπόμενη από τον 
νόμο διαδικασία έγκρισης και δημοσιεύσεων. 

2. Η επίδοση αντίγραφου του Ε.Κ.Υ. σε κάθε εργαζόμε¬ 
νο που κατέχει οργανική θέση είναι υποχρεωτική και η 
υπογραφή της απόδειξης παραλαβής του αντίγραφου 


έχει την αδιαμφισβήτητη έννοια ότι ο εργαζόμενος έλαβε 
γνώση και τον αποδέχεται σαν εργασιακή σύμβαση. 

Άρθρο 74 
Ισχύς Ε.Κ.Υ. 

Η ισχύς του παρόντος Εσωτερικού κανονισμού Υπηρε¬ 
σιών (Ε.Κ.Υ.) αρχίζει από της Δημοσίευσής του στην Εφη¬ 
μερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κιλκίς, 3 Δεκεμβρίου 2004 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΚΥΡΙΑΚΗ ΤΥΜ ΠΑΝ ΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




